National Theatre Wales yn Cyhoeddi Penodiad Lorne Campell i rôl Cyfarwyddwr Artistig | Caerdydd Creadigol\nNational Theatre Wales yn Cyhoeddi Penodiad Lorne Campell i rôl Cyfarwyddwr Artistig\nHeddiw, cyhoeddodd Clive Jones, Cadeirydd NTW, fod Cyfarwyddwr Artistig newydd wedi’i benodi i olynu Kully Thiarai. Bydd Lorne Campbell, sydd ar hyn o bryd yn Gyfarwyddwr Artistig Northern Stage, yn ymgymryd â’r rôl yn ystod gwanwyn 2020.\nDechreuodd y cyfarwyddwr theatr o’r Alban, Lorne Campbell, ar ei yrfa yn Traverse Theatre yng Nghaeredin ac yn fwyaf diweddar bu’n Gyfarwyddwr Artistig ar Northern Stage. Fe’i penodwyd i’r rôl yn 2013 ac erbyn iddo ymadael bydd wedi gwasanaethu yn y rôl honno ac fel Prif Weithredwr ar y cyd am bron i 7 mlynedd, gan bartneru gyda’r Cyfarwyddwr Gweithredol Kate Denby ers 2015. Mae uchafbwyntiau ei gyfnod yn Northern Stage yn cynnwys The Bloody Great Border Ballad (2015) Get Carter (2016) a The Last Ship (2018), a gwaith arddangos arobryn Northern Stage yng Ngŵyl Ymylol Caeredin. O dan arweinyddiaeth Campbell, mae Northern Stage wedi cynhyrchu mwy o waith, wedi denu mwy o gynulleidfaoedd, wedi datblygu ei ymrwymiad i feithrin talent ledled y gogledd-ddwyrain ac wedi arloesi gyda modelau cyd-greu newydd gyda phobl ifanc a chymunedau dan anfantais economaidd.\nCyn mynd i Northern Stage, gweithiodd Campbell fel cyfarwyddwr theatr llawrydd, gan greu cynyrchiadau ar gyfer theatrau Everyman a Playhouse yn Lerpwl, Birmingham Rep, Theatre Royal Caerfaddon, Traverse Theatre, The Almeida a Hull Truck. Roedd yn Gyfarwyddwr Cyswllt yn Traverse Theatr rhwng 2004 a 2008. Bu’n gweithio fel Cyfarwyddwr Cwrs yn Drama Centre ac fel Cymrawd Creadigol yr RSC rhwng 2011 a 2013 ac fel cyd-Gyfarwyddwr Artistig sylfaenol Greyscale rhwng 2009 a 2013.\nMeddai Clive Jones, Cadeirydd NTW: “Roedd amrywiaeth a dyfnder gwaith artistig Lorne, ei sgiliau arwain amlwg a’i ymrwymiad clir i hyrwyddo a datblygu talent Cymru wedi creu argraff arnom. Bydd yn dod ag egni a bywiogrwydd newydd i’r theatr yng Nghymru.”\nDywedodd Lorne Campbell: “Mae’n argoeli’n hynod o gyffrous i fod yn ymuno â National Theatre Wales fel Cyfarwyddwr Artistig, a hefyd mae yna dristwch mawr i fod yn gadael Northern Stage ar ôl chwe blynedd a hanner. Yr wyf wedi cael y fraint o weithio gyda’r cydweithwyr, yr artistiaid, y cynulleidfaoedd a’r cymunedau mwyaf bendigedig y gallech ddymuno eu cael. Rwy’n falch iawn o’r hyn rydym wedi’i gyflawni gyda’n gilydd ac yn gwybod bod y theatr mewn lle gwych i barhau i esblygu a ffynnu yn y blynyddoedd i ddod.\nMae’r cyfle i weithio gyda thalent, uchelgais ac egni anhygoel theatr Gymreig a thrwy fodel arloesol a hyblyg NTW, i greu cyfleoedd ar gyfer sgyrsiau newydd rhwng cynulleidfaoedd, artistiaid a chymunedau, yn ddomestig ac yn rhyngwladol, yn rhyfeddol ac yn ostyngedig. Mae gwaith gwych yn digwydd yng Nghymru ac ni allaf aros i ymgysylltu â dyfnder ac ehangder y creadigrwydd, y dyhead a’r mynegiant hwn.”\nDywedodd Simon Elliott, Cadeirydd Northern Stage, “Mae Lorne wedi dod â’i egni, ei sgil a’i ddawn artistig i bob diwrnod o’i amser gyda Northern Stage. Bydd yn ei adael yn 2020 mewn cyflwr da ar gyfer y dyfodol, gyda gweledigaeth rymus ac enw da ymysg rhanddeiliaid a chynulleidfaoedd. Dymunwn yn dda iddo ar ei benodiad newydd gan wybod y bydd yn defnyddio’r un rhinweddau i gael yr un effaith.”.\nMeddai Phil George, Cadeirydd Cyngor Celfyddydau Cymru: “Rydym yn llongyfarch NTW ar y penodiad cyffrous hwn ac yn edrych ymlaen at groesawu Lorne i Gymru. Fel y gŵyr, bydd yn canfod sefyllfa theatr fywiog y mae NTW wedi helpu i’w llunio gyda’i dull gweithredu unigryw a’i gylch gwaith cenedlaethol. Mae ystod profiad Lorne yn argoeli’n dda ar gyfer datblygiad parhaus y cwmni, gan gydweithio’n agos ag artistiaid Cymru. A bydd ei brofiad helaeth o ymgysylltu â chymunedau yn y gogledd-ddwyrain yn rhoi nerth ac egni ychwanegol i rwydwaith cymunedol helaeth NTW ledled Cymru.”


Prydau bwyd iach am bris gostyngol yn cael eu gweini i staff Ysbyty Glan Clwyd - Bwrdd Iechyd Prifysgol Betsi Cadwaladr\n› Prydau bwyd iach am bris gostyngol yn cael eu gweini i staff Ysbyty Glan Clwyd\nMae dietegwyr a staff arlwyo yn rhannu prydau bwyd sy'n hawdd eu gwneud, yn iach ac yn fforddiadwy gyda staff Ysbyty Glan Clwyd.\nMae'r cydweithwyr coginio yn cydweithio i helpu staff y GIG i gasglu arferion bwyta iach drwy'r fenter Bwyd Iach, Staff Iach.\nPob dydd Mercher o 5 Chwefror, bydd unigolion sy’n ymweld â chantîn yr ysbyty'n gallu cael pryd o fwyd am bris gostyngol o £1. Mae pob pryd o fwyd yn cael ei weini gyda cherdyn rysáit i chi fynd adref gyda chi a byddwch yn cael eich cofrestru mewn cystadleuaeth bwyta'n iach.\nMae prydau bwyd ar y fwydlen yn cynnwys stir-fry llysiau, chilli fegan a chyw iâr gyda sbeisiau gyda phwmpen cnau menyn a ffa.\nMae'r pryd o fwyd am bris gostyngol, sydd fel arfer yn llai na phunt, wedi'i gynllunio i fod yn faethol ac yn economaidd i'w gynhyrchu.\nMae gan y ryseitiau gyfrannau iach o egni, protein a ffibr, maent yn cyfrannu at bump dogn o ffrwythau a llysiau y diwrnod, ac yn canolbwyntio ar ddefnyddio cynhwysion cynaliadwy sy'n seiliedig ar blanhigion.\nDywedodd Sue Brierley-Hobson, Pennaeth Dieteteg ar gyfer yr Ardal Ganolog: “Cawsom adborth aruthrol gan staff ac ymwelwyr am ansawdd y bwyd, gyda llawer o bobl yn nodi eu bod wedi mabwysiadu’r ryseitiau fel rhan o’u cynlluniau prydau bwyd ar gyfer eu teulu.\n"Roeddem eisiau dod o hyd i ffordd i helpu staff sy'n gweithio yn Ysbyty Glan Clwyd i gael mynediad at brydau bwyd iach a maethlon.\n"Ein nod yw galluogi ein staff i fwyta'n iach ar gyllideb tra byddant yn y gwaith, ond hefyd i hwyluso eu gallu i fynd â'r ryseitiau hyn adref a'u rhannu gyda'u teuluoedd.\n"Mae'r cardiau ryseitiau'n cynnwys dadansoddiad maethol, a sut i raddio'r prydau bwyd fel eich bod yn cael y nifer cywir o ddognau.\n"Roedd y peilot yn llwyddiannus yn Wrecsam o'r diwrnod cyntaf, ac rydym yn hyderus y bydd ein cydweithwyr yn Ysbyty Glan Clwyd yn ei fwynhau hefyd."\nBydd y treial yn cael ei gynnal am wyth wythnos, a bydd yn cael ei werthuso drwy gydol yr wyth wythnos, gyda'r bwriad o barhau gyda'r rhaglen yn Ysbyty Glan Clwyd a safleoedd eraill y Bwrdd Iechyd.\nNod y rhaglen yw ysbrydoli staff i gael mynediad at fwyd maethol a fforddiadwy, sy'n rhad ac yn hawdd ei baratoi.


GWNEWCH EICH MARC. - Youth Sirgar\nRydym ni’n yn cefnogi’r ymgyrch ‘GWNEWCH EICH MARC’, sef yr ymgynghoriad mwyaf ymysg ieuenctid ledled y Deyrnas Unedig ac eleni, y nod yw annog dros 6000 o bobl ifanc rhwng 11 a 18 oed ledled Sir Gaerfyrddin i gymryd rhan ac i bleidleisio ynghylch y materion pwysicaf iddyn nhw.\nMae Amber Treharne o Borth Tywyn wedi cael ei hethol i gynrychioli Sir Gaerfyrddin a Chymru fel aelod Sir Gaerfyrddin yn Senedd Ieuenctid y Deyrnas Unedig ar gyfer 2019/20.\nLlynedd, cymerodd dros 1.1 miliwn o bobl ifanc ran yn y bleidlais genedlaethol a oedd yn penderfynu pa faterion fyddai’n cael eu trafod gan Senedd Ieuenctid y Deyrnas Unedig yn Senedd Ieuenctid y Deyrnas Unedig yn Nhŷ’r Cyffredin.\nMae ychydig yn wahanol eleni gan fod 3 pleidlais ar y papur pleidleisio:\n1. 1 bleidlais o 5 pwnc ledled y DU a restrir.\n2. 1 bleidlais o 5 pwnc datganoledig.\n3. Lle i chi ysgrifennu’r pwnc lleol yn eich barn chi.\nBydd y bleidlais yn ei chynnal tan hanner dydd, dydd Mercher, 9fed o Hydref a gellir pleidleisio ar-lein neu drwy bapur pleidleisio sydd ar gael gan Gyngor Ieuenctid Sir Gaerfyrddin.\nYn ogystal bydd papurau pleidleisio yn cael eu hanfon at yr holl Gynghorau Ysgol Uwchradd a Phrosiectau Ieuenctid yn Sir Gaerfyrddin er mwyn annog pob person ifanc yn y sir i gymryd rhan yn ymgyrch ‘Gwnewch eich Marc’ ac i helpu i ledaenu’r neges er mwyn sicrhau bod gan Gymru lais ar lefel y Deyrnas Unedig.\nAr 8fed Tachwedd 2019 – bydd aelodau Senedd Ieuenctid y DU yn dod ynghyd i ddadlau a phenderfynu, ar y materion pwysicaf i ymgyrchu arnynt am y flwyddyn i ddod.\nI gael rhagor o wybodaeth, cysylltwch â’r Tîm Cyfranogiad ar: Participation@carmarthenshire.gov.uk\nPrevious#PERIODPOVERTYSIRGAR NWYDDIAU AM DDIM\nNextAELOD SIDU AMBER AR EI FFORDD I LLUNDAIN


Cyfoeth Naturiol Cymru / Cyfleoedd gwaith newydd cyffrous i ymuno â #TîmCyfoeth yn ein tîm rheoli perygl llifogydd ac arfordiroedd\nCyfleoedd gwaith newydd cyffrous i ymuno â #TîmCyfoeth yn ein tîm rheoli perygl llifogydd ac arfordiroedd\n12 Hyd 2020\nRydyn ni'n recriwtio! Ydych chi'n meddwl bod gennych chi'r hyn sydd ei angen i ymuno â'n tîm Rheoli Perygl Llifogydd a helpu i wneud gwahaniaeth i'r amgylchedd a phobl Cymru?\nRydyn ni eisiau recriwtio ar gyfer nifer o rolau newydd cyffrous, o rybuddio a hysbysu am lifogydd i reoli asedau perygl llifogydd, ac i'n tîm Perygl Llifogydd anhygoel allan ar lawr gwlad ac yn ein swyddfeydd ledled Cymru.\nDewch i gwrdd â Richard Kelland, ein harweinydd sgiliau a datblygu yn y tîm Rheoli Perygl Llifogydd ac Arfordiroedd. Yn y blog hwn, mae'n dweud mwy wrthym am y gwaith anhygoel y mae ein tîm yn ei wneud i helpu i amddiffyn cartrefi a chymunedau ledled Cymru rhag llifogydd, a sut brofiad yw bod yn rhan o #TîmCyfoeth.\nPam ymuno â'n tîm Perygl Llifogydd?\nRydw i wedi bod yn rhan o #TîmCyfoeth yn gweithio yn ein tîm Perygl Llifogydd ac Arfordiroedd am dros ugain mlynedd. Mae'n rhan bwysig iawn o'r gwaith rydyn ni'n ei wneud - mae effaith newid yn yr hinsawdd yn golygu y gallwn ni ddisgwyl gweld stormydd mwy difrifol ac aml, cynnydd yn lefelau’r môr, a chyfraddau uwch o erydiad arfordirol yn y dyfodol. Yn anffodus mae hyn yn golygu cynnydd yn y perygl o lifogydd a'r effeithiau negyddol y mae hynny'n eu cael ar ein pobl, ein heconomi a'n bioamrywiaeth.\nRydym wedi ymrwymo i sicrhau ein bod wedi paratoi y gorau gallwn ni i frwydro’r heriau hyn yn y dyfodol. Fel rhan o hynny, rydyn ni'n gobeithio ehangu ein tîm Rheoli Perygl Llifogydd ac Arfordiroedd (FCRM). Mae gennym nifer o swyddi cyffrous a heriol ar gael sy'n cwmpasu ystod eang y gwaith rheoli perygl llifogydd a gobeithiwn y bydd cyfleoedd i bobl ag ystod o sgiliau a phrofiad ddod i ymuno â'r tîm dros yr wythnosau nesaf.\nBeth yw Rheoli Perygl Llifogydd ac Arfordiroedd?\nMae gwaith Rheoli Perygl Llifogydd ac Arfordiroedd yn eang iawn. Mae'r gwaith hanfodol a wnawn yn lleihau'r perygl o lifogydd yng Nghymru, dyma ychydig o enghreifftiau yn unig o sut rydym yn gwneud hyn:\n• Adeiladu a chynnal asedau amddiffyn rhag llifogydd a chael gwared ar rwystrau o'n hafonydd\n• Nodi lefel y perygl llifogydd ar gyfer lleoliadau ledled Cymru trwy ddefnyddio technoleg mapio a modelu newydd\n• Monitro a rhagweld lefelau afonydd a llanw. Rydym yn defnyddio'r wybodaeth hon i rybuddio'r cyhoedd fel y gallant gymryd camau priodol.\n• Mae gennym dimau yn barod i weithredu 24/7 i gau llifddorau ac i weithredu pympiau yn ôl yr angen.\n• Rydym yn cynnal ymgyrchoedd ymwybyddiaeth llifogydd i drafod peryglon llifogydd a pha gamau y dylech eu cymryd i leihau'r perygl.\nYn CNC rydym wrth wraidd y gwaith o sicrhau bod adnoddau naturiol Cymru yn cael eu defnyddio'n gynaliadwy fel y gall cenedlaethau'r dyfodol elwa ohonynt. Mae gan FCRM ei ran i'w chwarae ac rydym yn ceisio rheoli perygl llifogydd trwy ddefnyddio technegau rheoli perygl llifogydd naturiol i storio dŵr yn y dirwedd ac i arafu llif y dŵr sy'n cyrraedd ardaloedd lle ceir perygl yn bellach i lawr yr afon. Rydym hefyd yn frwd dros helpu ein staff i ddatblygu. Pan fyddwch yn ymuno â'r tîm, fy rôl i yw eich helpu chi i adeiladu ar eich sgiliau a'ch cymwysterau presennol ac i ddatblygu eich gyrfa yn y tîm yn y dyfodol.\nGellir gweld rhestr isod o'r rolau sydd ar gael ar hyn o bryd i wneud cais amdanynt. Byddwn yn diweddaru'r rhain wrth i swyddi newydd godi felly cofiwch ddychwelyd a chadwch lygad ar ein tudalennau cyfryngau cymdeithasol i gael y diweddaraf!\nRydym yn croesawu ceisiadau am sawl swydd (un ffurflen gais fesul swydd) yn ogystal â cheisiadau am secondiadau. Os oes gennych ddiddordeb mewn secondiad, trafodwch â'ch cyflogwr a chys ylltwch a CNC cyn gynted a phosibl.\nPeiriannydd Perfformiad Asedau\nMae Cyfoeth Naturiol Cymru yn berchen ac yn cynnal a chadw dros 4,000 o asedau perygl llifogydd yng Nghymru, gan gynnwys dros 500km o amddiffynfeydd llifogydd fel argloddiau a waliau llifogydd. Mae gennym gyfle cyffrous i ymuno â'r tîm peirianneg, lle byddwch yn sicrhau bod ein hasedau perygl llifogydd yn perfformio i'r lefelau sydd eu hangen nawr ac yn gallu addasu i heriau newid yn yr hinsawdd yn y dyfodol. Byddwch yn gweithio gyda pheirianwyr eraill yn y tîm i helpu i reoli peryglon llifogydd. Byddwch yn casglu ac yn dadansoddi data asedau perygl llifogydd ac yn defnyddio'r wybodaeth hon i bennu anghenion rheoli asedau ar hyn o bryd ac yn y dyfodol.\nUwch-gynghorydd Dadansoddi Perygl Llifogydd\nMae gennym gyfle cyffrous yn y tîm Dadansoddi Perygl Llifogydd sydd wedi'i leoli yng Ngogledd Cymru. Fel uwch-gynghorydd yn y tîm Dadansoddi Perygl Llifogydd byddwch yn cynhyrchu gwybodaeth amserol a manwl gywir sy'n sail i waith perygl llifogydd Cyfoeth Naturiol Cymru.Rydym yn chwilio am rhywun sydd â phrofiad sylweddol o reoli perygl llifogydd ac a fydd yn darparu arweinyddiaeth broffesiynol / technegol ar draws y rhaglen o waith modelu perygl llifogydd a gyflawnir gan y tîm Dadansoddi Perygl Llifogydd a'r tîm ehangach o fewn Cyfoeth Naturiol Cymru.Byddwch yn arwain ac yn dylanwadu ar waith ein partneriaid proffesiynol, uwch-reolwyr a Llywodraeth Cymru ac yn cyfrannu'n weithredol at is-grwpiau rheoli perygl llifogydd arbenigol wrth ddatblygu polisi a chanllawiau. Mae profiad o reoli prosiectau a chyllidebau drwy fod wedi cyflawni prosiectau mawr a chymhleth yn bwysig, a bydd gennych wybodaeth ardderchog am fodelu hydrolig a dadansoddi hydrolegol (gwybodaeth ymarferol arbenigol am feddalwedd modelu afonol neu arfordirol 1D/2D).\nCynghorydd Rhybuddio a Hysbysu Llifogydd\nBydd deiliad y swydd yn gweithio fel rhan o’r tîm i ddarparu ein gwasanaeth rhybuddio am lifogydd. Bydd yn gyfrifol am wella, cynnal a darparu gwasanaeth newydd i gymunedau y nodir eu bod mewn perygl ar draws y gogledd a'r canolbarth. Bydd yn gyfrifol am baratoi, cynllunio a rheoli ein hymateb i ddigwyddiadau llifogydd trwy sicrhau bod gweithdrefnau lleol yn cael eu cadw’n gyfredol. Bydd hefyd yn gallu paratoi a chyfrannu at ein cynllun hyfforddiant ac ymarfer rheoli digwyddiadau i alluogi ein swyddogion dyletswydd a phartneriaid allanol i fod wedi eu paratoi’n well ar gyfer llifogydd yn rhan o’u hymateb.


Gyfradd gyfnewid diweddaru 15/12/2019 22:30\nRwbl Rwsia I Rwbl Belarwseg gyfradd gyfnewid heddiw. Rwbl Rwsia yn Rwbl Belarwseg heddiw.\nRwbl Rwsia I Rwbl Belarwseg gyfradd gyfnewid heddiw\n1 Rwbl Rwsia (RUB) yn hafal i 0.033587 Rwbl Belarwseg (BYN)\n1 Rwbl Belarwseg (BYN) yn hafal i 29.77 Rwbl Rwsia (RUB)\nCost Rwbl Rwsia yn Rwbl Belarwseg heddiw, y gyfradd gyfnewid go iawn. Y gyfradd gyfnewid a ddangosir ar y dudalen hon yw'r gyfradd gyfnewid a sefydlwyd yn swyddogol heddiw 15 Rhagfyr 2019 yn ôl canlyniadau masnachu cyfnewid. Cyfraddau cyfnewid arian cyfred Rwbl Rwsia i Rwbl Belarwseg o gronfeydd data dibynadwy. Y gyfradd cyfnewid arian cyfred heddiw yw'r sylfaen i fanciau bennu eu cyfradd gyfnewid. Dewiswch fanciau sydd â chyfradd gyfnewid ffafriol.\nMae 1 Rwbl Rwsia bellach yn hafal i 0.033587 Rwbl Belarwseg. Cyfradd cyfnewid swyddogol Banc Ewrop. Cododd 1 Rwbl Rwsia gan 0 Rwbl Belarwseg heddiw ym mhrif fanc Ewrop. Heddiw, mae cyfradd gyfnewid Rwbl Rwsia wedi codi yn erbyn Rwbl Belarwseg yn Ewrop. Ar gyfer 1 Rwbl Rwsia nawr mae angen i chi dalu 0.033587 Rwbl Belarwseg ar gyfradd banc Ewropeaidd.\nTrosi Rwbl Rwsia I Rwbl Belarwseg Rwbl Rwsia I Rwbl Belarwseg byw ar farchnad cyfnewid Forex Rwbl Rwsia I Rwbl Belarwseg Hanes y gyfradd gyfnewid\nRwbl Rwsia I Rwbl Belarwseg Cyfradd cyfnewid heddiw yn 15 Rhagfyr 2019\nSut y gellir gweld cyfradd gyfnewid Rwbl Rwsia i Rwbl Belarwseg dros yr ychydig ddyddiau diwethaf yn ein sampl o'r gronfa ddata a ddangosir yn y tabl. Yn nhabl cyfnewid Rwbl Rwsia i Rwbl Belarwseg, mae'n gyfleus gweld Rwbl Rwsia cyfraddau cyfnewid am sawl diwrnod. Mae'n bwysig gweld nid yn unig y gyfradd gyfnewid ar gyfer heddiw, ond hefyd y cyfraddau ar gyfer ddoe a'r diwrnod o'r blaen. Bydd hyn yn helpu i ragweld cyfradd gyfnewid Rwbl Rwsia i Rwbl Belarwseg ar gyfer yfory.\n16.12.2019 0.033587 -\n15.12.2019 0.033587 -\n14.12.2019 0.033587 0.000247 ↑\n13.12.2019 0.033339 0.000083818986294164 ↑\nI brynu 100 Rwbl Rwsia fesul Rwbl Belarwseg heddiw mae angen i chi dalu 3.36 BYN. Mae 16.79 Rwbl Belarwseg heddiw yn costio 500 Rwbl Rwsia yn y cyfradd cyfnewid. Ar gyfer 1 000 Rwbl Rwsia mae angen i chi dalu 33.59 Rwbl Belarwseg. Ar gyfer 2 500 Rwbl Rwsia mae angen i chi dalu 83.97 Rwbl Belarwseg. 1 Rwbl Rwsia heddiw yw 0.033587 Rwbl Belarwseg yn ôl cyfradd gyfnewid y banc cenedlaethol. Cododd 1 Rwbl Rwsia gan 0 Rwbl Belarwseg heddiw yn ôl cyfradd gyfnewid prif fanc y wlad.\n3.36 BYN 16.79 BYN 33.59 BYN 83.97 BYN 167.93 BYN 335.87 BYN 839.67 BYN 1 679.34 BYN\n1 Rwbl Belarwseg ar y gyfradd gyfnewid yw 29.77 Rwbl Rwsia. Mae 148.87 Rwbl Rwsia heddiw yn costio 5 BYN yn y gyfnewidfa cyfradd. 10 Rwbl Belarwseg ar y gyfradd gyfnewid yw 297.74 Rwbl Rwsia. I brynu 25 Rwbl Belarwseg ar gyfer Rwbl Rwsia heddiw mae angen i chi dalu 744.34 RUB. Mae cyfradd gyfnewid Rwbl Rwsia yn tyfu heddiw yn erbyn Rwbl Belarwseg. Heddiw, mae 1 Rwbl Rwsia yn costio 0.033587 Rwbl Belarwseg ym manc cenedlaethol y wlad.\n29.77 RUB 148.87 RUB 297.74 RUB 744.34 RUB 1 488.68 RUB 2 977.36 RUB 7 443.40 RUB 14 886.80 RUB


Cyfranogiad gwleidyddol a dinesig, yn cynnwys cynrychiolaeth wleidyddol – asesiad Llywodraeth Cymru | Human Rights Tracker\nCyfranogiad gwleidyddol a dinesig, yn cynnwys cynrychiolaeth wleidyddol – asesiad Llywodraeth Cymru\nBu newidiadau i’r fframwaith polisi a chyfreithiol i gynyddu cyfranogiad gwleidyddol a gwella amrywiaeth cynrychiolaeth wleidyddol. Mae hyn yn cynnwys ymestyn yr hawl i bleidleisio i 16 a 17 oed a dinasyddion tramor cymwys, a rhaglenni penodol i gynyddu cynrychiolaeth wleidyddol pobl o leiafrifoedd ethnig a phobl anabl – er ei bod yn rhy gynnar i asesu effaith y rhaglenni hyn. Mae Llywodraeth Cymru hefyd wedi datblygu cynllun gweithredu i gynyddu amrywiaeth penodiadau cyhoeddus yng Nghymru ac wedi ariannu ystod o fentrau mentora dros y tair blynedd diwethaf. Fodd bynnag, mae lleiafrifoedd ethnig a phobl anabl yn parhau i fod heb gynrychiolaeth ddigonol mewn gwleidyddiaeth ac ar fyrddau, yn enwedig mewn rolau uwch.\nRoedd y ganran a bleidleisiodd wedi cynyddu yn etholiad y Senedd 2016 o 41% yn 2011 i 45%, er bod hyn yn dal yn isel. Cynyddodd y nifer a bleidleisiodd yn etholiadau llywodraeth leol 2017 hefyd o 38.7% yn 2012/13 i 41.8%.\nMae cyfranogiad ac ymgysylltiad gwleidyddol pobl ifanc wedi cynyddu trwy gyflwyno Senedd Ieuenctid Cymru gan y Llywydd a’r Senedd. Cofrestrodd mwy na 25,000 o bobl ifanc i bleidleisio yn etholiadau Senedd Ieuenctid yn 2018. Bydd yr estyniad diweddar i’r hawl i bleidleisio yn y Senedd ac etholiadau lleol i bobl ifanc 16-17 oed yn Neddf y Senedd ac Etholiadau (Cymru) 2020 a Ddeddf Llywodraeth Leol ac Etholiadau (Cymru) 2021 yn y drefn honno yn hybu cyfranogiad gwleidyddol ymhellach ymysg pobl ifanc.\nYn etholiad Senedd 2016, roedd 34.5% o’r ymgeiswyr a 41.7% o Aelodau etholedig y Cynulliad yn fenywod. Nid oes unrhyw ddata a gesglir yn rheolaidd ar gyfran yr Aelodau sy’n anabl, LGBT neu o leiafrifoedd ethnig.\nMae menywod, pobl o leiafrifoedd ethnig, anabl, LGBT, a phobl iau, a’r rheini ag incwm is, wedi’u tangynrychioli’n sylweddol mewn llywodraeth leol. Yn etholiadau lleol mis Mai 2017, roedd 34% o’r ymgeiswyr yn fenywod, 98% yn wyn a 15% yn anabl.\nAr ôl codi am sawl blwyddyn, gostyngodd cyfran y menywod a benodwyd neu a ailbenodwyd i fyrddau cyhoeddus yng Nghymru am y tro cyntaf yn 2019‒20 i 43.1%, i lawr o 47.2% yn 2015‒16.\nMae cyfran y bobl o leiafrifoedd ethnig a benodwyd neu a ailbenodwyd i fyrddau cyhoeddus yng Nghymru wedi cynyddu o 3.9% yn 2015/16 i 7.7% yn 2019‒20.\nEr gwaethaf y ffaith bod pobl anabl yn 22% o boblogaeth Cymru, gostyngodd cyfran yr apwyntiadau neu ailbenodiadau pobl anabl i fyrddau cyhoeddus yng Nghymru i ddim ond 4.6% yn 2019‒20, y gyfradd isaf ers 2015–16.\nEr gwaethaf ymrwymiadau blaenorol gan Lywodraeth Cymru, nid yw eto wedi cyflwyno deddfwriaeth i ymestyn yr hawl i bleidleisio mewn etholiadau llywodraeth leol i garcharorion sy’n bwrw dedfrydau o lai na phedair blynedd. O’r herwydd, mae carcharorion yng Nghymru sy’n bwrw dedfrydau o garchar yn parhau i fethu pleidleisio.\nDarllenwch fwy am gamau Llywodraeth y DU a Llywodraeth Cymru ar gyfranogiad gwleidyddol a dinesig, gan gynnwys cynrychiolaeth wleidyddol.\nCyfranogiad gwleidyddol a dinesig, yn cynnwys cynrychiolaeth wleidyddol – asesiad Llywodraeth y DU\nCyfranogiad gwleidyddol a dinesig, yn cynnwys cynrychiolaeth wleidyddol – Gweithredu’r llywodraeth\nCasgliadau i gloi CEDAW 2019, paragraff 28\nCasgliadau i gloi CEDAW 2019, paragraff 38\nCasgliadau i gloi CEDAW 2019, paragraff 40\nCasgliadau i gloi ICCPR 2015, paragraff 12\nCasgliadau i gloi ICCPR 2015, paragraff 25\nCasgliadau i gloi ICCPR 2015, paragraff 5\nCasgliadau i gloi CERD 2016, paragraff 45\nCasgliadau i gloi CRC 2016, paragraff 33\nCasgliadau i gloi ICESCR 2016, paragraff 27\nCasgliadau i gloi UPR 2017, paragraff 134.161\nCasgliadau i gloi UPR 2017, paragraff 134.63\nCasgliadau i gloi UPR 2017, paragraff 134.66\nCasgliadau i gloi UPR 2017, paragraff 134.74\nCasgliadau i gloi UPR 2017, paragraff 134.76\nCasgliadau i gloi UPR 2017, paragraff 134.86\nCasgliadau i gloi CRPD 2017, paragraff 41\nCasgliadau i gloi CRPD 2017, paragraff 47\nCasgliadau i gloi CRPD 2017, paragraff 61\n- Cyfranogiad gwleidyddol a dinesig\nAnabledd Hil ac ethnigrwydd Oed (plant) Rhyw (benywaidd) Tueddfryd rhywiol\nNod 10 - Lleihau Anghydraddoldeb Nod 5 - Cydraddoldeb Rhyw


Mae’r cydweithio rhyngwladol wedi dilyniannu genom y glaswellt Miscanthus, gan gyflymu ei ddatblygiad fel ffynhonnell cynhyrchu trydan carbon isel.\nMae cnydau biomas yn tyfu yn gyflym drwy sugno carbon deuocsid allan o’r aer a’i osod yn y siwgrau y gellir eu defnyddio fel tanwydd neu eu trawsnewid i gemegau.\nMae Miscanthus, a elwir hefyd yn laswellt Eliffant, yn blanhigyn lluosflwydd y gellir ei dyfu yng Ngogledd Ewrop. Mae ganddo sawl defnydd; gan gynnwys hylosgi ar gyfer cynhyrchu trydan carbon is, y defnydd mwyaf cyffredin ohono yn y DU ar hyn o bryd. Nid oes angen gwrtaith arno, ac mae ganddo fuddion amgylcheddol ehangach, megis gwella strwythur pridd, cynyddu carbon pridd a lleihau perygl llifogydd.\nAr hyn o bryd, tyfir un math o hybrid, ond mae ymdrechion ar y gweill i gynhyrchu amrywiaethau sy’n cynhyrchu mwy, sydd wedi eu haddasu ar gyfer hinsoddau’r dyfodol, ac yn addas ar gyfer defnyddiau ynni a diwydiannol gwahanol. Ffactor fawr sy’n cyfyngu ar wella Miscanthus yw genom mawr a chymhleth, ond bellach, am y tro cyntaf, mae consortiwm rhyngwladol o wyddonwyr, gan gynnwys ymchwilwyr ym Mhrifysgol Aberystwyth, wedi dilyniannu’r genom.\nMae’r canfyddiadau ymchwil wedi eu cyhoeddi yn y cyfnodolyn Nature Communications. Meddai Dr Kerrie Farrar o Brifysgol Aberystwyth, un o awduron y papur ymchwil:\n“Mae Miscanthus yn perthyn yn agos i rywogaethau eraill megis sorghum, siwgr gorsen ac indrawn. Er bod genomau planhigion yn aml yn hynod gymhleth, rydyn ni’n deall pwrpas llawer o’r genynnau mewn rhywogaethau planhigion eraill. Felly pan fo planhigion gwahanol yn defnyddio tactegau genetig tebyg i’w gilydd, gallwn ni ddefnyddio’r wybodaeth hon i helpu deall sut mae rhywogaethau sydd heb eu hastudio cystal yn gweithio, ac mae hyn yn gwneud bridio rhywogaethau newydd yn llawer haws.\n“Mae hwn yn bwysig yn benodol mewn cnwd lluosflwydd megis Miscanthus. Yn hytrach nag aros i blanhigyn gyrraedd aeddfedrwydd cyn i’w nodweddion ffisegol ddod i’r amlwg, gallwn adnabod planhigyn newydd addawol yn seiliedig ar y genynnau etifeddon nhw o’u rhieni.”\n“Mae datgloi cyfrinachau’r genom yn golygu ein bod yn gallu cyflymu datblygiad rhywogaethau newydd gyda chynhyrchiant gwell y bydd yn cyfrannu at daclo newid hinsawdd.”\nYn ogystal â Phrifysgol Aberystwyth yng Nghymru, cyfrannodd sefydliadau ymchwil o amgylch y byd at yr ymchwil, gan gynnwys prifysgolion yn yr UDA, Siapan, Tsiena, Iwerddon a Chorea.\nYchwanegodd Yr Athro Iain Donnison, Pennaeth Athrofa’r Gwyddorau Biolegol, Amgylcheddol a Gwledig (IBERS) ym Mhrifysgol Aberystwyth:\n“Mae’n wych o beth gweld y cydweithio rhyngwladol hwn yn dwyn ffrwyth. Mae’r llwyddiant o ddilyniannu’r genom yn gam allweddol ymlaen wrth daclo newid hinsawdd. Mae’r cnydau hyn eisoes yn lleihau allyriadau carbon fel ffynhonnell ynni mewn sawl gwlad. Gall y canfyddiadau newydd hyn ond adeiladu ar y cynnydd hwnnw wrth i lywodraethau ledled y byd geisio cyrraedd targedau net sero.”\nMae Athrofa’r Gwyddorau Biolegol, Amgylcheddol a Gwledig (IBERS) ym Mhrifysgol Aberystwyth yn arwain y DU mewn datblygu Miscanthus ar gyfer bio-ynni. Ariennir eu hymchwil gan y Cyngor Ymchwil y Gwyddorau Biotechnoleg a Biolegol (BBRSC).\nYchwanegodd Yr Athro Melanie Welham, Cadeirydd Gweithredol Cyngor Ymchwil y Gwyddorau Biotechnoleg a Biolegol:\n“Mae dilyniannu genom cymhleth y Miscanthus yn llwyddiant mawr. Mae’r datblygiad hwn yn dangos grym cydweithio’n rhyngwladol ar ymchwil yn yr ymdrech i ddarparu datrysiadau ynni carbon-isel. Drwy gyfrannu at gyllido prosiectau fel hyn, mae BBSRC yn dangos sut mae ymchwil yn gallu arwain at ddarganfyddiadau sydd o fudd i gymdeithas ac i’r economi.”\nMae enghraifft o blanhigion yn defnyddio tactegau tebyg i’w gilydd wedi ei hamlygu gan ddarganfyddiad ymchwil arall ym Mhrifysgol Aberystwyth mewn partneriaeth gyda’r UDA. Yn yr ymchwil hwn, adnabu rhanbarth enomig sydd wedi ei chadw’n dda mewn sawl glaswellt bio-ynni, ac yn cynnwys genynnau a adnabyddir fel rhai sy’n ymwneud â rheoli amser blodeuo mewn rhywogaethau eraill.\nWrth esbonio ei chanfyddiadau, a gyhoeddir yn y cyfnodolyn GCB Bioenergy, dywedodd Dr Elain Jensen:“Mae llawer o rywogaethau glaswellt ynni yn amrywiol, ac felly yn ffynhonnell wych ar gyfer bridio amrywiaethau sydd wedi eu haddasu at amgylcheddau a defnyddiau gwahanol. Fodd bynnag, mae cynhyrchu hadau yn gofyn am flodeuo cydamserol. Mae amser blodeuo yn gymhleth, ac yn cael ei reoli gan nifer o enynnau. Mae’r canfyddiad hwn yn dangos, yr ymddengys, bod mecanweithiau tebyg o reoli blodeuo yn bodoli mewn glaswellt lluosflwydd gwahanol, ac yn darparu dull newydd o bosib er mwyn cyflymu bridio amrywiaethau newydd. Mae hwn yn wirioneddol bwysig wrth i ni geisio lleihau ein dibyniaeth ar danwydd ffosil a chynyddu argaeledd ffynonellau ynni cynaliadwy, carbon niwtral.”\non 30/01/2020 - 11:42 am


Siân Gwenllian “dan anfantais” yn y Senedd am ei bod yn cyfrannu’n Gymraeg – Golwg360\nSiân Gwenllian “dan anfantais” yn y Senedd am ei bod yn cyfrannu’n Gymraeg\nAS Arfon yn teimlo bod darlledwyr yn “gyndyn iawn” o ddarlledu cyfraniadau yn yr iaith\nMae Aelod o’r Senedd wedi dweud ei bod “dan anfantais” yn y Senedd am fod darlledwyr yn “gyndyn iawn” o ddarlledu cyfraniadau Cymraeg.\nDaw’r sylwadau gan Siân Gwenllian wrth i ffigurau ddangos cwymp yn nefnydd y Gymraeg gan Aelodau’r Senedd.\nMae AS Arfon yn cyfrannu yn bennaf yn y Gymraeg, ac mae hi’n awgrymu bod ei chyd-Aelodau yn dewis peidio defnyddio’r iaith yn y siambr oherwydd nad yw darlledwyr yn darlledu cyfraniadau Cymraeg ar y teledu.\n“Dw i’n deall i raddau pam fod Aelodau yn defnyddio Saesneg yn y Siambr pan maen nhw am i’w cyfraniadau gael sylw ar raglenni newyddion Saesneg,” meddai Siân Gwenllian wrth golwg360.\n“Mae’r darlledwyr yn gyndyn iawn o ddefnyddio clipiau Cymraeg gydag is-deitlo neu drosleisio Saesneg yn eu bwletinau.\n“Dw i ddim yn meddwl fod hynny erioed wedi ei wneud gyda chyfraniad gen i yn y Siambr, sy’n fy rhoi dan anfantais mewn gwirionedd gan mai yn y Gymraeg y gwnaf fy nghyfraniadau.\n“Efallai ei bod hi’n bryd i’r drafodaeth honno ddigwydd ac i’r darlledwyr fabwysiadu arferion mwy blaengar allai yn ei dro arwain at gynnydd yn y defnydd o’r Gymraeg ar lawr y Siambr.”\nMae hefyd yn nodi bod y cwymp yn nefnydd y Gymraeg ymysg Aelodau’r Senedd yn “siomedig”.\n“Esiampl i weddill Cymru”\nMae defnydd y Gymraeg wedi cwympo am y drydedd flwyddyn yn olynol mewn cyfarfodydd llawn yn y Siambr ac mewn pwyllgorau, yn ôl ffigurau’r Senedd.\nBu cwymp hefyd o ran y cwestiynau llafar, cwestiynau ysgrifenedig, cwestiynau amserol, a gwelliannau sy’n cael eu cyflwyno drwy gyfrwng y Gymraeg.\nYn ôl Cadeirydd Dyfodol i’r Iaith, mae’n bwysig bod Aelodau o’r Senedd “yn rhoi esiampl i weddill Cymru” trwy ddefnyddio’r Gymraeg.\n“Mae’n bwysig bod rhai sydd mewn sefyllfaoedd o ddylanwad – ac yn benodol, Aelodau o’r Senedd – yn defnyddio’r Gymraeg mor aml â phosib,” meddai Heini Gruffudd wrth golwg360.\n“Mae’n rhaid edmygu llawer o Aelodau o’r Senedd am ddysgu’r Gymraeg mor wych. Ond mae angen iddyn nhw ddangos esiampl nid yn unig i bobol eraill yn y Senedd ond i’r wlad yn gyffredinol.”\nRhaid i ASau “rhoi esiampl” i gynghorau lleol a chyrff cyhoeddus, ychwanega, gan “wneud pawb yn fwy hyderus i ddefnyddio’r Gymraeg yn lle bod yr iaith yn dal i gael ei chuddio”.\nMae Cadeirydd Dyfodol i’r Iaith yn teimlo bod cynyddu’r defnydd o’r Gymraeg “cyn bwysiced os nad yn bwysicach na niferoedd yn y pendraw”, meddai.\nA gan atseinio sylwadau diweddar gan Bethan Ruth, Cadeirydd Cymdeithas yr Iaith, mae Heini Gruffudd yn gresynu bod datganiadau llafar gweinidogion Llywodraeth Cymru yn Saesneg yn bennaf.\nMae llawer o gyrff cyhoeddus eisoes wedi derbyn yr egwyddor y dylid cyhoeddi dogfennau yn y Gymraeg yn ogystal â’r Saesneg, ond mae Heini Gruffudd yn dadlau bod modd mynd ymhellach.\nMae’n teimlo y dylai pob datganiad yn y Siambr fod yn ddwyieithog, ac mae’n credu y dylai datganiadau llafar cyrff cyhoeddus fod yn Gymraeg hefyd – yn yr un ffordd ag y mae eu dogfennau.\nMath o gyfraniad Canran y cyfraniadau Cymraeg 2017-2018 Canran y cyfraniadau Cymraeg 2018-2019 Canran y cyfraniadau Cymraeg 2019-2020\nTrafodion y Cyfarfod Llawn yn y Siambr 20% 18% 16%\nBlwyddyn Cwestiynau Llafar Cwestiynau Ysgrifenedig Cynigion Gwelliannau Datganiadau Barn Cwestiynau Amserol\n2017-18 13% 7% 2% 7% 2% 10%\n2018-19 11% 10% 3% 14% 5% 15%\n2019-20 8% 8% 4% 4% 0% 9%\nDaw’r ffigurau o ddogfen Cynllun Ieithoedd Swyddogol: Adroddiad Blynyddol 2019-2020 y Senedd.\nA gallwch ddarllen rhagor am y stori, gan gynnwys sylwadau’r Llywydd a Chomisiynydd y Gymraeg, yn rhifyn yr wythnos hon o gylchgrawn Golwg.\nBritish Airways yn diswyddo 4,000 o weithwyr – “diwrnod llwm iawn”\nMae criw caban, peirianwyr a staff y maes awyr ymhlith y rhai sydd yn wynebu cael eu diswyddo\ngan Lleu Bleddyn, 7 Awst\nYr heddlu i dargedu gyrwyr peryglus sy’n cythruddo yn Sir Benfro\nMae Heddlu Dyfed-Powys wedi derbyn nifer o gwynion yn ddiweddar am gerbydau yn teithio ar gyflymder gwrthgymdeithasol


Dyn â chyllell wedi’i arestio yn Hong Kong wedi ymosodiad nos Sul – Golwg360\nDyn â chyllell wedi’i arestio yn Hong Kong wedi ymosodiad nos Sul\n5 Tachwedd 2019 am 08:09\nYn Hong Kong, mae dyn 48 oed yn cario cyllell sy’n cael ei amau o anafu dau o bobol a brathu rhan o glust gwleidydd, wedi cael ei arestio.\nMae wedi’i ddwyn i’r ddalfa ynghyd â day ddyn a darodd yn ol ac ymosod arno yntau.\nMae’r awdurdodau wedi cadarnhau fod y dyn wedi ymosod ar ddau o bobol gyda chyllell y tu allan i ganolfan siopa yn hwyr nos Sul (Tachwedd 3) ar ol iddyn nhw gael dadl.\nY gred ydi fod y dyn arfog. wedyn, wedi bod yn destun ymosodiad, wedi i’r dorf droi arno – a dau ddyn, 23 a 29 oed, yn benodol.\nFe gafodd cyfanswm o bump o bobol eu hanafu yn y digwyddiadau, yn cynnwys dau o bobol sydd mewn cyflwr difrifol iawn.


Ymarfer Cysondeb ar gyfer Awdurdodau Lleol | Asiantaeth Safonau Bwyd\nDyma ymarfer cysondeb ar-lein cyntaf yr ASB ar gyfer awdurdodau lleol. Mae'r ymarfer wedi'i seilio ar senario archwilio busnes bwyd a fydd yn gyfarwydd i swyddogion cyfraith bwyd awdurdodedig, a bydd yn rhoi cyfle i swyddogion o fewn timau diogelwch bwyd drafod y broses o sgorio risg ymyriad gyda'i gilydd wrth gwblhau'r ymarfer. Dylid cynnal yr ymarfer fel gweithgaredd tîm, ac wrth gytuno ar sgôr addas, dim ond un ymateb y dylid ei gyflwyno ar gyfer yr awdurdod.\nMae'r holl wybodaeth gefndirol berthnasol sydd ei hangen arnoch ar gyfer yr ymarfer i'w canfod drwy'r dolenni canlynol. Dylech ddarllen pob adran yn fanwl er mwyn i chi ymgyfarwyddo â'r senario.\nBwyty'r Carib Bayou: y prif ffeithiau\nYr arolygiad: sylwadau\nYr arolygiad: trafodaethau â'r staff


Cadarnhau mai Maldwyn fydd cartref Eisteddfod yr Urdd 2022 – Golwg360\nCadarnhau mai Maldwyn fydd cartref Eisteddfod yr Urdd 2022\n20 Mehefin 2019 am 10:48 Diweddarwyd am 11:50\nBag Mistar Urdd\nMae Urdd Gobaith Cymru wedi cadarnhau mai Maldwyn fydd cartref Eisteddfod yr Urdd yn 2022, sef blwyddyn dathlu canmlwyddiant y mudiad.\nDaw’r cyhoeddiad yn dilyn cyfarfod cyhoeddus yn Neuadd Glantwymyn neithiwr (nos Fercher, Mehefin 19).\nYn ôl y mudiad, mae trafodaethau yn parhau ynglŷn â lleoli’r Maes yn nhref Machynlleth ar y tir sy’n ymestyn o’r Ganolfan Hamdden a’r Plas, draw hyd at Barc Menter TreOwain.\nMae disgwyl y bydd yr ŵyl yn dod â £6m i’r economi leol a denu tua 90,000 o ymwelwyr rhwng Mai 30 a Mehefin 4 2022.\nDyma fydd y tro cyntaf i Eisteddfod yr Urdd ymweld â Maldwyn ers 1988.\n“Mesur y gefnogaeth”\nMae trefnwyr yr Eisteddfod eisoes wedi cynnal trafodaethau gyda Phwyllgor Rhanbarth Maldwyn a Chyngor Sir Powys, ac mae’r ddau’n gefnogol i’r syniad o wahodd yr ŵyl i Faldwyn.\nBwriad y cyfarfod yn Neuadd Glantwymyn oedd “mesur y gefnogaeth” yn lleol ac ymysg trigolion Rhanbarth Maldwyn.\n“Bydd 2022 yn flwyddyn fawr i’r Urdd wrth i’r mudiad ddathlu canrif ers ei sefydlu gan Syr Ifan ab Owen Edwards yn 1922 ac mae’n wych medru cadarnhau y bydd Eisteddfod yr Urdd y flwyddyn honno yn dychwelyd i Faldwyn am y tro cyntaf ers 34 o flynyddoedd,” meddai Morys Gruffydd, Trefnydd yr Eisteddfod.\n“Hoffwn ddiolch yn fawr i Gyngor Sir Powys, y Pwyllgor Rhanbarth a’r trigolion lleol am eu cefnogaeth barod i wahodd yr ŵyl i Faldwyn ac edrychwn ymlaen at gydweithio gyda chi yn y blynyddoedd nesaf.”\nCoronavirus: yr Urdd yn “monitro’r sefyllfa”\nCodi pont newydd dros afon Dyfi ger Machynlleth\nPryder am ddyn “yn ymddwyn yn amheus” ym Machynlleth\nHerio cynghorau sir i gefnogi annibyniaeth i Gymru\nYsgoloriaeth Eisteddfod yr Urdd i Xander Evans o Dreorci\nBrennig Davies o Fro Morgannwg yn ennill coron yr Urdd


08/01/21 - Y cyhoedd yn cael eu hannog i gymryd rhan yn ymgynghoriad Cyllideb Cyngor Caerdydd\nMae angen i Gyngor Caerdydd ddod o hyd i £16.4m i fantoli'r cyfrifon yn 2021/22 a gofynnir i drigolion y ddinas am eu barn ar flaenoriaethau'r cyngor ar gyfer pennu ei gyllideb ar gyfer y flwyddyn i ddod.\n01/11/20 - Grantiau sydd ar gael ar gyfer y cyfnod atal\nMae grantiau ar gael i fusnesau bach sy'n wynebu heriau gweithredol ac ariannol yn sgil y cyfnod atal.\n09/07/20 - Cyflawni Rhaglen Ysgolion yr 21ain Ganrif gyda chymorth Model Buddsoddi Cydfuddiannol.\n20/04/20 - Y ddistyllfa gin, argraffwyr a busnesau lleol eraill yn newid eu cynnyrch i helpu i gadw gweithwyr allweddol Caerdydd yn\nMae busnesau lleol, yn cynnwys distyllfa gin a chwmni sy’n cynhyrchu deunydd hyrwyddo â brand wedi bod yn helpu ymateb Cyngor Caerdydd i COVID-19\n08/07/19 - Adroddiad newydd yn amlygu pwerdy nesaf y DU "yn aros i digwydd"\nCyhoeddwyd heddiw adroddiad newydd yn amlygu y potensial am pwerdy economaidd newydd i'r DU efo argymhellion i roi hwb i'r economi yng ngorllewin Prydain.\n05/11/18 - Chwifio baner y Cyflog Byw\nMae baner y cyflog byw yn hedfan o furfwlch Castell Caerdydd heddiw i nodi dechrau wythnos gyflog byw (Tachwedd 5-10).\n05/10/18 - BETH GALLAI BREXIT ‘HEB FARGEN' EI OLYGU I GAERDYDD\nMae diffyg gwaith, tarfu ar gadwyni cyflenwi, rhagor o bwysau ar wasanaethau cynghori a diwygiadau i'r trefniadau ariannu yn rhai o oblygiadau posibl Brexit ‘Heb Fargen' i Gaerdydd.\n29/05/18 - Arbenigwyr yn dathlu blwyddyn y môr ac yn llunio gweledigaeth newydd ar gyfer Bae Caerdydd\nMae Ras Fôr Volvo wedi cyrraedd yng Nghaerdydd ac i ddathlu'r achlysur nodedig hwn, bydd arbenigwyr y diwydiant o Ewrop a'r DU yn cyfarfod i ystyried pwysigrwydd treftadaeth forol Caerdydd


Cam-drin Rhywiol yw hyn: stori Emma | LLYW.CYMRU\nCam-drin Rhywiol yw hyn: stori Emma\nRhyw ddwy flynedd yn ôl oedd hi pan gymerais i’r cam cyntaf i roi trefn ar fy mywyd.\nRhyw ddwy flynedd yn ôl oedd hi pan gymerais i’r cam cyntaf i roi trefn ar fy mywyd. Ces y rhif ffôn gan ffrind agos a oedd wedi cysylltu â Cerrig Camu am help*. Fe gymerodd hi fis imi wneud yr alwad gyntaf yna. Unwaith roeddwn i wedi cysylltu, doedd yna ddim troi’n ôl.\nEs am fy nghyfweliad cychwynnol ac yna aros iddyn nhw benodi cwnselydd ar fy nghyfer. Fe ofynnon nhw imi a oedd ots gen i os oedd fy nghwnselydd yn ddyn. Roedd ots gen i i ddechrau, ac fe fu’n rhaid imi ystyried y peth, ond wedyn mi wnes i feddwl y gallai fod yn gyfle i ddysgu ymddiried mewn dynion unwaith eto.\nAr ôl fy sesiwn gyntaf frawychus iawn, roeddwn i’n gwybod mai fe oedd y cwnselydd iawn i mi a’i fod yn berson gwych. Bob wythnos am ychydig dros flwyddyn, fe fyddwn i’n mynd am fy awr gwnsela. Does dim angen ichi wybod beth oedd fy mhroblemau gan nad ydyn nhw’n broblemau erbyn hyn. Roedd y cyngor a’r gefnogaeth ges i drwy’r cwnsela mor werthfawr yng nghanol holl niwl a diflastod fy mywyd.\nMi wnes i sylweddoli mai dim ond oddi wrtha i fy hun roeddwn i’n rhedeg yn yr holl sefyllfaoedd roeddwn i wedi’u gadael. Erbyn hyn, dw i wedi setlo, dw i’n hyderus ac mae gen i agwedd hollol wahanol at fywyd ac at fy nheulu. Dw i ond yn difaru peidio â chwilio am gymorth ynghynt. Mae bywyd yn fendigedig, a fyddwn i ddim yn newid unrhyw beth. Mae fy amser i wedi dod.\nMae’r enw wedi ei newid\n* Elusen gofrestredig yw Cerrig Camu sy’n darparu gwasanaethau therapiwtig ar draws y Gogledd i oedolion a gafodd eu cam-drin yn rhywiol fel plant.\nSiaradwch â ni nawr\nOs ydych chi, aelod o’r teulu neu ffrind wedi dioddef camdriniaeth rywiol, cysylltwch â Llinell Gymorth Byw Heb Ofn ar 0808 8010 800 i gael cyngor a chymorth 24 awr yn rhad ac am ddim, neu i drafod eich opsiynau.\nOs ydych mewn perygl neu angen sylw meddygol ar frys, ffoniwch 999 i siarad â’r heddlu neu ofyn am ambiwlans.\nCysylltu â Cam-drin Rhywiol yw hyn: stori Emma ar Twitter\nCysylltu â Cam-drin Rhywiol yw hyn: stori Emma ar Facebook


China PVC Frontlit Baner Cynhyrchwyr, Cyflenwyr a Ffatri - Cynhyrchion Cyfanwerthu - Shanghai DER\nDefnyddir baner flaengar PVC i wneud y blwch golau ffynhonnell golau blaen; mae'r gyfradd drosglwyddo yn gyffredinol rhwng 5-10%. Defnyddir baner flaenlitig yn eang ar gyfer argraffu banner finyl mawr yn yr awyr agored, megis hysbysfyrddau adeiladu, blychau golau cyflymder ffordd uchel, a blwch golau Optimums ddinas. Nodwedd 1) ...\nMae Shanghai DER New Material Co, Ltd yn wneuthurwr baner blaenllaw a masnachwr yn llestri, sy'n arbenigo mewn ymchwilio, datblygu a chynhyrchu baner blaen goleuadau .\nDefnyddir baner golau blaen i wneud y blwch golau ffynhonnell golau; mae'r gyfradd drosglwyddo yn gyffredinol rhwng 5-10%.\n1) Mae baner blodau blaenin wedi'i gorchuddio â chyllell wedi'i lamineiddio ar gael.\n2) Maint: Lled 1.02-5.1m; Hyd y Roll 50m\n3) Pwysau: 220gsm-510gsm (neu ddilyn gofynion cwsmeriaid)\n4) Ffabrig: 1000 * 1000, 200 * 300, 300 * 500, 500 * 500, ac ati\nBaner flaengar PVC\nFfrynt flaenllaw PVC\nbaner golau blaen\n1) Arddulliau Premiwm ac Economaidd ar gael\n2) Nerth da, hyblygrwydd da\n3) Gallu argraffu berffaith, sy'n addas ar gyfer argraffu digidol\n4) Max. lled: 5m\n5) Llyfndeb da\n6) Cyflymder lliw gorau\nMae ein banner hyblyg blaenlit yn cynnwys y manteision canlynol\nFfabrig wedi'i orchuddio\n1) Dwysedd uchel, cryfder teg a thywallt da, hyblygrwydd mawr\n2) Arwyneb glân a llyfn, amsugno inc da.\n3) gwrthsefyll heneiddio, gwrthsefyll asid a gwrthsefyll alcalïaidd. Gallu da i wrthsefyll oerfel.\n4) Yn addas ar gyfer pob math o argraffwyr toddyddion.\nFfabrig wedi'i lamineiddio\n1) Amsugno inc ardderchog ac arwyneb gwastad, sy'n gwarantu argraffu delweddau bywiog.\n2) gwrthsefyll heneiddio, gwrthsefyll asid a gwrthsefyll alcalïaidd. Anhwylderau da.\n3) wedi'i lamineiddio'n / oer wedi'i lamineiddio'n poeth.\nEitemau Tanysgrifiad Manyleb Lled (M)\nDD1122 Wedi'i orchuddio â blaen 1000D * 1000D, 20 * 20, 510gsm 1.02-5.10\nDD1188 Wedi'i orchuddio â blaen 1000D * 1000D, 18 * 18, 440gsm 1.02-5.10\nDD1166 Wedi'i orchuddio â blaen 1000D * 1000D, 16 * 16, 440gsm 1.02-5.10\nDD1133 Wedi'i orchuddio â blaen 1000D * 1000D, 30 * 30, 900gsm 1.02-5.10\nDW1231 Frontli wedi'i lamineiddio 200D * 300D, 18 * 12,340gsm 1.02-5.10\nDW1351 Frontli wedi'i lamineiddio 300D * 500D, 18 * 12,440gsm 1.02-5.10\nDW1352 Frontli wedi'i lamineiddio 300D * 500D, 18 * 12,380gsm 1.02-5.10\nDW1552 Frontli wedi'i lamineiddio 500D * 500D, 9 * 9,440gsm 1.02-5.10\nDW1110 Frontli wedi'i lamineiddio 1000D * 1000D 9 * 9 450gsm\nDW1552 / 280 Frontli wedi'i lamineiddio 500D * 500D, 9 * 9,280gsm 1.02-5.10\nCais: System Hysbysebu Awyr Agored Super-eang\n1) Argraffu digidol ar Allwin, Mimaki, Epson, Infiniti, Roland ac ati.\n2) Ar gyfer hysbysebion bwrdd ar y bwrdd dan do ac awyr agored mawr, baner, posteri,\n3) Arddangos (dan do neu awyr agored), blychau golau maes awyr, murluniau adeiladu, blychau goleuadau fformat mawr\n4) Addurno bwth arddangos, llochesi backlit, ac ati\nBaner blaengar PVC ar gyfer bwrdd bwrdd\nbaner goleuadau ar gyfer digwyddiadau\nbaner golau blaen ar gyfer hysbysebu dan do\nCymorth Ink ac Argraffydd\n2) Argraffwyr addas: Pob math o argraffwyr fformat eang ac argraff inc, fel Vutek ,, Roland, Mutoh, HP-Scitex, Mimaki, JHF ac ati.\ngwneuthurwr baneri blaenlit\ncyflenwr baneri blaenlit\nDERFLEX yw gwneuthurwr baneri blaengar PVC proffesiynol a masnachwr sy'n arbenigo mewn ymchwilio, datblygu a chynhyrchu deunydd baneri blaengar PVC . Mae ein swyddfa lleoli yn Shanghai, ffatri yn ninas Haining, gyda mynediad cludiant cyfleus. Mae ein holl gynnyrch yn cydymffurfio â safonau ansawdd rhyngwladol ac yn cael eu gwerthfawrogi'n fawr mewn amrywiaeth o wahanol farchnadoedd ledled y byd.\nOs oes gennych ddiddordeb mewn unrhyw un o'n baneri PVC , neu os hoffech drafod gorchymyn arferol, mae croeso i chi gysylltu â ni. Rydym yn edrych ymlaen at ffurfio perthynas fusnes llwyddiannus â chleientiaid newydd ledled y byd yn y dyfodol agos.


Pam mynd i'r brifysgol? - Astudio - Prifysgol Caerdydd\nBob blwyddyn, mae cannoedd o filoedd o ddarpar fyfyrwyr yn dewis addysg uwch fel y cam nesaf ar ôl yr ysgol neu’r coleg.\nNid oes angen i chi fynd i’r brifysgol a gallwch fagu gyrfa heb radd - ond gall y brifysgol gynnig cymaint mwy na gyrfa yn y pendraw.\nDyma pam dylai eich plentyn ystyried gwneud gradd.\nMyfyrwyr yn ymlacio tu allan i adeilad Morgannwg.\nO ran eu gyrfa\nGwella rhagolygon gyrfa\nMewn marchnad swyddi mor gystadleuol, gall ennill gradd gynyddu rhagolygon gyrfa eich plentyn yn sylweddol.Roedd 97% o'n graddedigion mewn cyflogaeth a/neu’n astudio ymhellach, i fod i ddechrau swydd neu gwrs newydd, neu wneud gweithgareddau eraill fel teithio (data HESA)\nYn aml, mae myfyrwyr yn dewis astudio ar lefel addysg uwch er mwyn dilyn diddordeb mewn pwnc penodol, neu mewn galwedigaeth benodol. Mewn rhai gyrfaoedd, fel meddygaeth, nyrsio, pensaernïaeth, y gyfraith a fferylliaeth, mae’n amhosibl ymarfer heb radd alwedigaethol benodol.\nPaul Davies, Partner, Latham & Watkins LLP (Cwmni cyfreithiol Prydeinig a rhyngwladol)\nMae’r ystadegau’n dangos y gall graddedigion ennill cryn dipyn yn fwy na’r rhai sydd heb gymwysterau addysg uwch. Fel myfyriwr graddedig, bydd dewisiadau eich mab neu’ch merch yn ehangach a bydd yn haws iddynt gael swydd a’i chadw.\nMeithrin sgiliau cyflogadwy\nBydd gradd yn rhoi’r cyfle i fyfyrwyr fagu dealltwriaeth fanwl o’u pwnc dewisol, yn ogystal â datblygu sgiliau trosglwyddadwy megis sgiliau cyfathrebu, cyflwyno a datrys problemau. Bydd y rhain yn gwella eu gallu i weithio’n rhan o dîm.\nMyfyrwyr yn canolbwyntio â microsgop wrth astudio mewn labordy.\nO ran eu hunanddatblygiad\nMagu hunanhyder, annibyniaeth a chyfrifoldeb\nGall y brifysgol helpu myfyrwyr i fagu eu hunanhyder a’u hannibyniaeth. Caiff myfyrwyr lawer o gyfleoedd i wneud ffrindiau o wahanol wledydd a chefndiroedd. Gall byw’n annibynnol feithrin ymdeimlad cryfach o gyfrifoldeb.\nAstudio pwnc y maent yn ei fwynhau\nYn aml, mae myfyrwyr yn dewis astudio pwnc am eu bod wedi’i fwynhau yn yr ysgol neu’r coleg. Mae’r brifysgol yn cynnig cyfle iddynt gael dealltwriaeth well o bwnc y maent yn ei fwynhau, gan greu’r sail berffaith ar gyfer gyrfa sydd o ddiddordeb iddynt.\nMae Prifysgol Caerdydd yn adnabyddus am annog ei myfyrwyr i "deithio'r byd" a phrofi diwylliannau eraill, am fod hynny’n beth gwych ar gyfer meithrin cymeriad yn ogystal â rhagolygon gyrfa da yn y dyfodol.\nEllie, Myfyriwr Newyddiaduraeth, 2018\nMwynhau cyfleoedd cyffrous\nMewn llawer o achosion, mae mynd i’r brifysgol yn cynnig y cyfle i astudio mewn sefydliadau addysg uwch o fri ledled y byd. Yma ym Mhrifysgol Caerdydd, mae gennym bartneriaethau gyda 300 o sefydliadau, sy’n rhoi’r cyfle i chi fynd ar leoliadau yn Ewrop a’r byd cyfan, gan ddibynnu ar eich rhaglen astudio.\nMyfyriwr yn snorcelu gyda’r machlud ar ein rhaglen Cyfleoedd Byd-eang.\nO ran eu dyfodol\nEnnill profiad drwy weithgareddau allgyrsiol\nMae llawer o gyfleoedd allgyrsiol ar gael yn y brifysgol, a bydd y rhain yn gyfle i fwynhau yn ogystal â rhoi hwb i'w cyflogadwyedd drwy gydol eu haddysg uwch. Mae Prifysgol Caerdydd yn cynnig dros 200 o wahanol glybiau chwaraeon a chymdeithasau i fyfyrwyr ac ar ben hynny, mae pob myfyriwr yn cael cyfle i ddysgu iaith newydd yn rhad ac am ddim drwy ein rhaglen ‘Ieithoedd i Bawb’.\nMeithrin cysylltiadau fydd yn para am weddill eu hoes\nMae’r brifysgol yn cynnig y cyfle i feithrin cysylltiadau am weddill eu hoes â chyd-fyfyrwyr o wahanol gefndiroedd a diwylliannau, ynghyd â’r dinas newydd y bydd myfyrwyr yn ei galw’n gartref drwy gydol cyfnod eu harhosiad. Mae Caerdydd ymhlith y deg prifysgol fwyaf prydferth yn y DU, ac mae wastad yn barod i groesawu ei chynfyfyrwyr adref. (Times Higher Education, 2018)


Gwiriadau Prawf Adnabod y Gwasanaeth Datgelu a Gwahardd (DBS) yn ystod y Pandemig COVID-19 | Arolygiaeth Gofal Cymru\nGwiriadau Prawf Adnabod y Gwasanaeth Datgelu a Gwahardd (DBS) yn ystod y Pandemig COVID-19\nDarparwyr gofal a dderbyniodd e-bost yn ddiweddar gan Vibrant Nation.\nBydd rhai darparwyr gofal wedi derbyn e-bost gan Vibrant Nation yn ddiweddar, yn gofyn iddynt fynd â dogfennau adnabod i'w swyddfa bost leol er mwyn iddynt gael eu gwirio a'u dilysu. Mae hyn yn dilyn gwiriad Hunaniaeth DBS rhithwir yn ystod y pandemig COVID-19.\nOs byddwch yn derbyn yr e-bost hwn, dilynwch y cyfarwyddiadau sydd ynddynt.\nOs bydd gennych unrhyw ymholiadau cysylltwch â Vibrant Nation ar 02920 334995 neu anfonwch e-bost i admin@vibrantnation.co.uk.


Ychydig o bethau y mae angen i chi eu gwybod am Precipitator Electrostatig ESP gan y gwneuthurwr Precipitator Electrostatig ESP, cyflenwr, cyfanwerthwr, dosbarthwr, a ffatri\nPurus tek. Corp Ltd yw'r prif Taiwan gwneuthurwr, cyflenwr ac allforiwr o Precipitator Electrostatig ESP. Rydym yn cymryd rhan yn cynnig addasu o ran maint, dyluniad, patrwm a lliw yn unol â'r manylebau y cleientiaid. Rydym yn sicrhau ansawdd gorau, sydd yn cydymffurfio ag egwyddorion ansawdd byd-eang fel ein uned weithgynhyrchu yn y cartref yn cael ei osod gyda pheiriannau datblygedig iawn er mwyn sicrhau ansawdd.\nEgwyddor dedusting electrostatig yw defnyddio'r egwyddor arsugniad electrostatig i wneud i'r gronynnau mân yn yr awyr gael eu adsorbed yn y glanhawr,felly mae'r aer glân yn cael ei chwythu allan.Ar ôl profi,gall gael gwared ar 99%PM2.5 a 99%bacteria,ac mae'n cael effeithiau da ar baill,huddygl,alergenau,gronynnau llwch ac ati.\nMae'n hawdd ei ddefnyddio p'un a yw'n gartref,swyddfa,car,ac ati.Gellir integreiddio ymddangosiad i wahanol batrymau ac arddulliau teuluol,ac mae bob amser yn ddefnyddiwr-oriented.Gall weithredu 24 awr y dydd,ond mae'n effeithlon iawn o ran pŵer.Gellir ei ddefnyddio gyda'r APP hefyd.Yr adeiledig-mewn synhwyrydd aer bydd yn canfod ansawdd yr aer yn awtomatig ac yn newid cyfaint yr aer gweithredol.Mae'n lanhawr amledd amrywiol ac aer distaw.\nOs ydych chi am wneud glanhawr aer mawr neu fach,cysylltwch â ni.\n999999999 http://schema.org/InStock USD 2020-12-31 https://www.smallairpurifier.co/cy/esp-electrostatic-precipitator.html\nI ddod o hyd i'r Precipitator Electrostatig ESP gorau a'i siopa, mae angen i chi wybod am ansawdd uchaf gwneuthurwr Precipitator Electrostatig ESP, cyflenwr, cyfanwerthwr, dosbarthwr, OEM ac ODM o ffatri yn Taiwan


Penodi’r Cadeirydd – Llywodraeth Cymru – Golwg360\nPenodi’r Cadeirydd – Llywodraeth Cymru\nCydnabyddiaeth ariannol: £400 y dydd\nYmrwymiad amser: 5 diwrnod y mis\nMae Llywodraeth Cymru yn chwilio am Gadeirydd ar gyfer Comisiwn Seilwaith Cenedlaethol Cymru (CSCC) – ai chi yw’r person hwnnw? Ydych chi’n meddwl yn strategol ac yn poeni am Gymru a’i hamgylchedd, ei heconomi, ei diwylliant a llesiant cenedlaethau’r dyfodol?\nOs ydych chi’n credu bod gennych yr awydd, y brwdfrydedd a’r uchelgais i arwain corff sy’n gyfrifol am ddarparu cyngor mwy gwybodus ar strategaeth hirdymor ar gyfer buddsoddi mewn seilwaith, yna gallai’r rôl hon fod yn berffaith ar eich cyfer chi.\nAm ragor o fanylion a gwneud cais, ewch i http://cymru.gov.uk/penodiadaucyhoeddus neu os oes gennych gwestiynau cysylltwch â Llinell Gymorth Adnoddau Dynol ar 03000 255454 neu e-bostiwch penodiadaucyhoeddus@llyw.cymru\nNi fyddwn yn ystyried ffurflenni cais a ddaw i law ar ôl y dyddiad hwnnw. Disgwylir i gyfweliadau gael eu cynnal yn ystod Ionawr 2020.


Sofas Selections - Angelblinds\ngwiriwch y ffynhonnau y dodrefn ydych am ei brynu bob amser. Mae'n bwysig dewis cadair neu soffa sy'n teimlo'n gyfforddus i chi. Os ydych yn hoffi cadeiriau a soffas cadarn, gwnewch yn siŵr y ffynhonnau yn cael eu torchog yn iawn ac mae croeso i chi gymryd eu lle yn rheolaidd i gadw eich dodrefn cyfforddus. Wrth brynu stondin teledu, gwnewch yn siŵr ei fod yn y maint cywir ar gyfer eich teledu. Mae llawer o stondinau teledu yn cael eu gwneud ar gyfer rhai mathau o setiau teledu.Drwy wybod eich dimensiynau setiau teledu, gallwch sicrhau y bydd yn ffitio yn y stondin teledu. Byddwch hefyd am sicrhau bod ganddo le storio ar gyfer eich cydrannau. Cynlluniwch eich siopa dodrefn ar yr adeg iawn bob blwyddyn. Dodrefn yn tueddu i fynd ar werthiannau mawr yn ystod rhai gwyliau. Mae rhai o'r gwaith yn fwy poblogaidd yw Diwrnod yr Hen Filwyr, Diwrnod Cofio'r, a Diwrnod Llywydd. Byddwch hefyd yn gweld prisiau rhatach ger y gwyliau gaeaf.Wrth siopa ar gyfer dodrefn, yn dod â sampl lliw eich gorchuddion wal a'r llawr i'ch helpu i ddewis y lliw cywir. Gall darn edrych yn wych, ond ar ôl i chi ei gael yn ôl adref, efallai na fydd yn cyd-fynd â'ch addurn ar hyn o bryd. Atal hyn rhag digwydd. Gallech ddefnyddio sglodion paent neu hyd yn oed lun o'ch addurn presennol ac yn ei gario ar hyd pan fyddwch yn mynd i siopa am ddodrefn. Archwiliwch y gorffeniad ar y dodrefn ydych yn ystyried.Mae fel arfer yn rhai setiau gwahanol sydd ar gael, ac efallai y byddwch yn dod o hyd i un sydd mewn cyflwr eithaf da. Gallwch gael set sydd yn newydd i chi heb wario tunnell o arian. Pan fyddwch yn prynu soffa, chwiliwch am un parhaol a fydd yn para am flynyddoedd ac yn penderfynu pa mor gyfforddus ydyw. Dylid Clustogau gael eu cefnogi gan system o ffynhonnau. Mae'n well i ddod o hyd y rhai sydd wedi ffynhonnau wyth-ffordd, ond mae ffynhonnau serpentine yn wych hefyd.


Gorsaf Machynlleth - History Points\nAr un adeg roedd dwy orsaf ym Machynlleth. Agorodd hon ym 1863 yn sgil cyflawni gwaith peirianneg mawr gan gwmni Rheilffordd Machynlleth a’r Drenewydd i ddod â threnau i’r ucheldiroedd. Am nifer o flynyddoedd, cloddiad 37 metr Talerddig oedd y dyfnaf trwy’r byd. Y diwydiannwr David Davies, o Landinam ger Caersws, oedd yn gyfrifol am orchwylio’r prosiect. Yn ddiweddarach estynnwyd y rheilffordd i Aberystwyth a Phwllheli.\nYstyr enw Machynlleth yw “Gwastadedd Cynllaith”. Ni ŵyr neb pwy oedd Cynllaith. Ym 1201-13 cofnodwyd yr enw fel Machenthleith.\nAgorwyd gorsaf rheilffordd-gul Corris ym 1859 ym Machynlleth. Caeodd y rheilffordd ym 1948 ond mae adeilad yr orsaf yn parhau hyd heddiw fel mynedfa i Barc Eco Dyfi, sy’n sefyll ar y tir lle byddai’r llechi o ardal Corris yn cael eu symud o wagenni cul i wagenni safonol.\nYm 1864, ffurfiwyd Cwmni Rheilffyrdd Cambrian trwy gyfuno’r cwmnïau bach oedd wedi bod yn adeiladu rheilffyrdd ar draws Canolbarth Cymru, a gafodd ei gynnwys wedyn ym 1923 gan gwmni Great Western Railway. Prynwyd Rheilffordd Corris gan GWR rai blynyddoedd wedyn.\nYm 1894 awdurdodwyd blwch yng ngorsaf Machynlleth gan reolwr cyffredinol rheilffordd Cambrian lle byddai teithwyr yn gallu gadael hen bapurau newydd ar gyfer y sawl oedd yn byw yn wyrcws y dref.\nAeth trên dros David Lloyd Jones, 31, oedd yn gweithio yn y sied injan ger yr orsaf, ym mis Hydref 1910, pum mis ar ôl i’w bolisi yswiriant bywyd redeg allan. Cytunodd cwmni Cambrian dalu iawndal o £174 18s i’w weddw, i fagu dau o blant bach.\nAeth rhai o aelodau staff Cambrian oedd yn gweithio ym Machynlleth i ymuno â lluoedd arfog y Rhyfel Byd Cyntaf. Yn eu plith roedd y glanhawr injan Thomas Edgar Owen, a fu farw yn y Dwyrain Canol ym 1916, a Henry John Thomas, a fu farw yng Ngwlad Belg ym 1918. Cofnodwyd fod Albert White o Bwllheli, oedd yn gyfarwydd i deithwyr fel y clerc tocynnau yng ngorsaf Machynlleth, ar goll yn dilyn Brwydr Gaza ym mis Mawrth 1917. Cadarnhawyd flwyddyn yn ddiweddarach iddo farw.\nCafodd y Siarsiant David Jones, cyn taniwr oedd yn gweithio o orsaf Machynlleth, ddihangfa ffodus yn y Ffrynt ym 1915 wrth geisio atal gwaedu o’i ysgwydd ar ôl cael ei anafu. Cafodd ei daro fan fwled saethwr cudd, ond dim ond un o’i fysedd a gollwyd.\nDaeth torf ynghyd yn yr orsaf ym mis Rhagfyr 1914 i groesawu dau deulu (cyfanswm o wyth o bobl) o wlad Belg, oedd yn nwylo’r Almaenwyr, oedd wedi derbyn gwahoddiad i ddod i fyw ym Machynlleth.\nHeddiw mae trenau Gwasanaethau Rheilffordd Trafnidiaeth Cymru’n gwasanaethu Machynlleth rhwng Birmingham, Aberystwyth a Phwllheli. Yn 2010, dynodwyd yr orsaf yn ganolfan rheoli system signal ERTMS cyntaf y DU, yn seiliedig ar gyfathrebu parhaus rhwng y cyfrifiaduron yma a’r holl drenau ar reilffyrdd Cambrian.\nGyda diolch i’r Athro Hywel Wyn Owen, o Gymdeithas Enwau Lleoedd Cymru, ar gyfer gwybodaeth ar enwau lleoedd\nCod post: SY20 8BL Map\nI barhau â’r daith ar thema’r Rhyfel Byd Cyntaf ym Machynlleth, wrth adael yr orsaf, trowch i’r chwith wrth y brif ffordd. Ewch ymlaen at y gofeb rhyfel, ar eich chwith, lle mae’r ffordd yn gwyro i’r dde


034 Thomas Town (Gorllewin)\nDechreuodd Thomas Town fel anheddiad llinellol ar ochr tramffordd yn chwarter cyntaf y 19eg ganrif, ond erbyn heddiw mae'n edrych at ei gilydd fel estyniad trefol o Ferthyr Tudful yn dyddio o ddiwedd y 19eg ganrif. Nodweddir yr ardal gan derasau o dai crefftwyr a thai dosbarth canol sylweddol, filâu pâr ac ar wahân, ac adeiladau cyhoeddus megis Ysbyty Sant Tudful a Thloty'r Undeb. Erbyn hyn mae'r rhan fwyaf o'r ardal wedi'i dynodi fel Ardal Gadwraeth.\nDechreuodd Thomas Town (Gorllewin) ddatblygu'n dref pan adeiladwyd bythynnod terasog diwydiannol cynnar yn Cobden Place, ar hyd ochr ddwyreiniol Tramroad Side (hy Tramffordd Penydarren HLCA 019) erbyn 1814, ond mae'r rhan fwyaf o'r anheddiad yn perthyn i ail hanner y 19eg ganrif.\nRhwng 1836 a 1850, ni newidiodd yr ardal o gwbl. Roedd Capel Annibynnol Adulam a'r rhesi terasog o fythynnod i'r de ar hyd Tramroad Side North, gan gynnwys Cobden Place i gyd yn eu lle cyn 1836, tra dangosai tystiolaeth gartograffig yn dyddio o'r cyfnod hwn safleoedd arfaethedig y Tloty Newydd a'r fynwent Newydd i'r gogledd gyferbyn â Chapel y Methodistiaid Cymreig ym Mhontmorlais.\nAdeiladwyd yr anheddiad yn Thomas Town yn ystod y cyfnod 1851-56. Dengys tystiolaeth gartograffig (argraffiad 1af map 12 modfedd yr AO dyddiedig 1876) yr ymestynnai terasau ar hyd Tramroad Side North i'r gogledd o Fynwent Pontmorlais. Cynhwysai'r ardal batrwm grid llinellol o strydoedd terasog: strydoedd terasog cyfochrog Strydoedd Thomas a Zion a Bryn-teg Terrace, yn ymestyn o'r gogledd i'r de fwy neu lai, ynghyd â Church Street (sy'n nodedig am ei chapeli a'i synagog), New Castle Street a'i chapel, Alma Row (Alma Street) i gyd yn ymestyn o'r dwyrain i'r gorllewin. Roedd filâu pâr ac ar wahân mawr, bob un ohonynt wedi'i osod o fewn ei gerddi sylweddol ei hun, wedi'u hadeiladu ar y bryn i'r dwyrain o'r craidd terasog, a chynhwysent Primrosehill House, Filâu Bryn-heulog, Springfield Villa a Bryn-teg House.\nRoedd Tloty'r Undeb ar ffurf croes, a'i fynedfa drawiadol yn eu lle erbyn 1876 yn ogystal â Mynwent Pontmorlais a'i chapel angladdol a'r Ysbyty gerllaw.\nMae tai'r ardal (y mae llawer ohonynt yn adeiladau rhestredig) yn adeiladau deulawr, wedi'u rendro a chanddynt fanylion clasurol syml ac mae rhyw undod yn perthyn iddynt o ran eu cyfansoddiad. Mae'r filâu mawr, megis y Rectory, Sunny Bank Villa, Bryn-heuolg a Springfield (bob un yn rhestredig gradd II), yn adeiladau diddorol yn yr arddull Raglywiaethol a chanddynt yn ddieithriad wynebau blaen wedi'u plastro a thoeau talcennog. Mae adeiladau amlwg yr ardal yn cynnwys Ysbyty Sant Tudful, Upper Thomas Street (rhestredig gradd II), a adeiladwyd fel Tloty'r Undeb ym 1853 gan Aickin a Capes o Lundain, y mae ei brif floc mewn arddull addurnedig yn ddyddiedig 1870. O fewn y blaengwrt ceir cerflun efydd o Syr WT Lewis, Arglwydd Merthyr (Thomas Brock 1898; rhestredig gradd II). Adeiladwyd rhesi mawr o frics melyn i'r gogledd fel ysbyty'r tloty rhwng 1896-1900 gan EA Johnson. Mae'r ardal hefyd yn cynnwys adeiladau crefyddol pwysig megis y synagog hynaf a adeiladwyd i'r pwrpas yng Nghymru yn dyddio o 1872-5 mewn arddull Gothig a symleiddiwyd ym mhen Church Street a Chapel Shiloh o eiddo'r Wesleaid Cymreig, hefyd yn Church Street, yn yr arddull Neo-Romanésg (1853, y credir iddo gael ei adeiladu gan IK Brunel).


Cyflwyno cais am drwydded i agor llety i anifeiliaid yn eich cartref - Abertawe\nMae'r ffurflen gais hon ar gyfer pobl sydd am gynnal gwasanaeth lletya cŵn neu warchod yn y cartref yn eu cartrefi eu hunain. Os ydych chi'n darparu sefydliad lletya anifeiliaid sy'n cynnwys cytiau cŵn, cathdai a mangreoedd tebyg eraill, dylech gwblhau'r ffurflen gais am drwydded lletya anifeiliaid.\nCyfeiriad lle bydd y cwn yn cael eu lletya\nEnw’r Sefydliad Lletya yn y Cartref*\n2. Beth yw'r trefniadau mewn argyfwng?\nDisgrifiwch y llety a'r cyfleusterau eraill a ddarperir. Rhowch gymaint o fanylion a phosib\n4. Mae angen i'r ymgeisydd ateb 'Ydw' neu 'Nac ydw' i'r cwstiynau canlynol\nManylion y milfeddyg


Datblygu Sgiliau | Busnes Cymru Porth Sgiliau\n2. Manteision Datblygu Sgiliau eich staff\n3. Beth mae Datblygu Sgiliau yn ei olygu?\n4. Nodi anghenion Datblygu Sgiliau\n5. Cynllunio a dylunio'r math cywir o hyfforddiant\n6. Gweithredu hyfforddiant\n7. Gwerthuso hyfforddiant\nMae'r rhan fwyaf o fusnesau yn cytuno bod cael gweithlu medrus yn un o'r allweddi i fod yn llwyddiannus. Drwy gynllunio'r sgiliau sydd eu hangen i gyflawni eich amcanion busnes a strwythuro'r modd y darperir hyfforddiant bydd eich busnes yn gallu addasu beth bynnag newid sydd ar y gorwel.\nBydd y wybodaeth yn yr adran hon yn eich helpu i:\nadnabod y sgiliau anghenrheidiol i’ch busnes a lle mae’r bylchau\nwybod beth mae cynllunio eich Datblygu Sgiliau yn ei olygu\nddeall sut i roi ar waith yr hyfforddiant gorau i’ch busnes a staff\nystyried pa mor effeithiol a defnyddiol mae’r hyfforddiant i’ch busnes\nBydd buddsoddi yn sgiliau eich staff yn eich helpu i wella cynhyrchedd, cynyddu cywirdeb a chynnig gwasanaeth o safon uwch, gan wella boddhad cwsmeriaid. Trwy greu awyrgylch o welliant parhaus ac arloesi, fe'ch gwelir fel cyflogwr o ddewis - gan eich cynorthwyo i ddenu a chadw'r staff gorau.\nEich gwobr fydd:\nymateb gwell i newidiadau mewn technoleg, prosesau ac offer\ngweithlu mwy hyderus a hyfyw\nlefelau cydymffurfio uwch â gofynion cyfreithiol gan gynnwys deddfwriaeth iechyd a diogelwch\ngwell enw da ymhlith y gweithlu a'r gymuned\ngwell cyfathrebu o fewn y busnes a chyda chwsmeriaid, cyflenwyr ac eraill\ny dylai pob un ohonynt arwain at ........\nfwy o elw\nMae pedwar maes allweddol y dylech eu hystyried wrth benderfynu ar y ffordd orau o ddatblygu a hyfforddi eich staff.\nNodi anghenion datblygu sgiliau.\nCynllunio a dylunio hyfforddiant priodol.\nMae dadansoddiad o anghenion hyfforddi (DAH) yn ffordd o ddangos lle y gallai fod bylchau sgiliau yn eich busnes. Mae cynnal DAH yn rheolaidd yn eich helpu i gadw ar y blaen o ran eich anghenion sgiliau newidiol wrth i'r busnes ddatblygu, fel:\nSymud mewn i farchnadoedd newydd.\nCyflwyno technoleg neu systemau newydd.\nDatblygu cynnyrch newydd.\nCynllunio ar gyfer olyniaeth.\nDylid asesu anghenion datblygu sgiliau ar 3 lefel:\nLefel adrannol / tîm.\nGellir cael gwybodaeth am fylchau sgiliau trwy:\nData AD megis cofnodion damweiniau, lefelau salwch, trosiant, nifer y cwynion neu achosion disgyblu.\nAdborth gan gwsmeriaid a grwpiau ffocws.\nCyfarfodydd cwmni / tîm ac arolygiadau.\nAdolygiadau ac arfarniadau perfformiad.\nGofyn i gyflogeion am eu mewnbwn; maent yn fwy tebygol o brofi'r problemau dydd i ddydd sy'n codi pan fo bwlch sgiliau.\nSafonau Galwedigaethol Cenedlaethol.\nGweler ein templedi enghreifftiol o Ddadansoddi Anghenion Hyfforddi yma ac Arolwg Sgiliau yma\nCofiwch: Nid datblygu sgiliau yn unig sy’n bwysig. Meddyliwch am wybodaeth, ymddygiad ac agwedd eich cyflogeion, y bydd gan bob un ohonynt ran bwysig i'w chwarae yn llwyddiant eich busnes. Oes yna anghenion hyfforddi neu ddatblygu yn y meysydd hyn?\nWrth benderfynu sut i gynnig hyfforddiant i'ch cyflogeion, dylech ystyried y canlynol:\np'un a fydd yr hyfforddiant yn fewnol, yn allanol neu'n seiliedig ar dechnoleg\ncostau a manteision yr hyfforddiant\ny lle a'r adnoddau angenrheidiol os yw'r hyfforddiant yn cael ei wneud yn fewnol\nfaint o amser sydd ei angen\nGall hyfforddiant fod yn hyblyg iawn. Gall pobl ddysgu yn y gwaith neu gartref neu wrth gael eu rhyddhau am ddiwrnod, ar-lein, ar gyrsiau ffurfiol. Gallant astudio ar gyfer cymwysterau llawn neu rannol neu ddim cymwysterau o gwbl.\nPa bynnag ddull rydych chi'n ei ddewis, mae angen i chi sicrhau bod gan bob cyflogai, gan gynnwys cyflogeion cartref, cyflogeion rhan-amser a staff anabl fynediad cyfartal i'r hyfforddiant y mae ei angen arnynt i gyflawni eu swydd.\nY dewis cyntaf y bydd angen i chi ei wneud yw p’un ai i ddewis hyfforddiant mewnol neu allanol ac mae gan bob opsiwn nifer o ddulliau hyfforddiant y gallwch eu defnyddio.\nGweler ein Canllaw i Ddewis eich Hyfforddiant yma\nCofiwch: Mae cyrsiau ar-lein yn ffordd effeithiol o ddarparu dysgu yn addas i fywyd unigolyn mewn a’r tu allan i’r gwaith.\nMae gan Wasanaeth Cymorth Busnes Ar-lein Llywodraeth Cymru (BOSS) amrediad o gyrsiau ar-lein am ddim ar bynciau sy’n cynnwys:\nCoetsio i Arweinwyr\nCreu Timau Llwyddiannus\nCyflwyniad i Reoli Prosiectau\nLlunio Cyflwyniadau Effeithiol\nMentora Eraill yn Effeithiol\nRheoli Eich Amser\nPennu Amcanion a Monitro Perfformiad\nYmdopi â Newid yn y Gweithle\nGellir cofrestru am ddim ac mae’n syml ar https://businesswales.gov.wales/boss/cy\nMae ystod o adnoddau ar-lein eraill ar gael i archwilio opsiynau dysgu hyblyg ymhellach. Er enghraifft, mae'r Brifysgol Agored yng Nghymru yn cynnig cannoedd o gyrsiau am ddim sy'n ymdrin ȃ llawer o feysydd pwnc a allai fod yn addas i anghenion galwedigaethol eich staff neu eu gofynion datblygu gyrfa.\nMae Cymru'n Gweithio yn cynnig amrywiaeth o opsiynau cymorth ar gyfer datblygu sgiliau a gwybodaeth gan gynnwys catalog o ffynonellau dysgu ar-lein.\nDyma rai awgrymiadau p'un a ydych chi'n dewis hyfforddi yn fewnol neu anfon cyflogeion ar gwrs: allanol:\nDywedwch wrth bobl pam eu bod wedi cael eu dewis ar gyfer hyfforddiant. A yw er mwyn gwella sgiliau presennol, datblygu sgiliau newydd neu ar gyfer eu datblygiad yn y dyfodol?\nRhannwch amcanion yr hyfforddiant gyda nhw fel eu bod yn gwybod yn benodol beth ddylent fod yn ei ddysgu. Dylai cyflogeion fod yn gallu ateb y cwestiwn “Sut y byddaf i'n elwa?”.\nRhowch ddigon o rybudd i bobl cyn cynnal yr hyfforddiant.\nRhowch gyfle i gyflogeion roi adborth ar ôl iddynt ddychwelyd o’r hyfforddiant. Mae rhywun sy'n dychwelyd o hyfforddiant fel arfer yn dymuno rhannu ei wybodaeth newydd a siarad am yr hyn mae wedi'i ddysgu. Gall methu â rhoi’r cyfle hwn effeithio ar ei gymhelliant a golygu bod yr hyfforddiant yn fuddsoddiad gwael.\nDylai cyflogwr fonitro a yw buddsoddi mewn datblygu staff yn cyflawni’r canlyniadau a fwriedir ar wella’r busnes a pherfformiad unigol. Bydd hyn yn nodi lle i fuddsoddi orau a pa newidiadau efallai y bydd angen i’r cynllun a'r dull. Meddyliwch am y canlynol:\na) Cyn mynychu hyfforddiant\nDylai rheolwyr llinell gynnal briffiad cyn y cwrs gyda phob cyfranogwr. Y briffiad hwn yw'r lle i bob rheolwr gyflwyno trafodaeth am:\nPam mae’r cyflogai wedi'i ddewis ar gyfer hyfforddiant (datblygiad yn y dyfodol, gofyniad gorfodol, gwella sgiliau).\nBeth yw'r pethau allweddol y mae'r hyfforddiant yn mynd i'w cwmpasu.\nSut y caiff yr egwyddorion, y technegau a'r sgiliau a ddysgir eu cymhwyso'n ymarferol ar ôl i'r cyfranogwr ddychwelyd o'r digwyddiad hyfforddi.\nMae rheolwyr llinell hefyd yn y sefyllfa orau i sicrhau bod y cyfranogwyr wedi cwblhau unrhyw ddarllen neu ymarferion gofynnol ymlaen llaw. Yn bwysicaf oll, mae'r briffio cyn y cwrs yn anfon neges bwerus bod eich busnes yn gofalu am ddatblygiad y cyflogai a’i fod o ddifrif am weld manteision hyfforddiant.\nb) Yn ystod yr hyfforddiant\nOs yw'r hyfforddiant oddi ar y safle mewn coleg neu ddarparwr hyfforddiant yna gofynnwch i weld copïau o unrhyw ffurflenni gwerthuso a gwblheir gan eich cyflogeion. Os byddwch chi'n penderfynu darparu hyfforddiant yn fewnol, yna gwnewch yn siŵr eich bod chi'n derbyn adborth ar ansawdd yr hyfforddiant a ddarperir gennych.\nc) Ar ôl yr hyfforddiant\nMae trosglwyddo sgiliau i'r gweithle ar ddiwedd y rhaglen hyfforddi yn dechrau gyda thrafodaeth ar ôl y cwrs. Gan barhau o'r briffiad cyn y cwrs, gofynnwch i reolwyr llinell adolygu gyda'r cyfranogwyr cynnwys yr hyfforddiant a phrofiadau'r cyfranogwyr. Mae'r drafodaeth ar ôl y cwrs yn gyfnod delfrydol i nodi, cynllunio a chytuno gyda'r cyflogai lle bydd y sgiliau'n cael eu cymhwyso ac i osod nodau penodol ar gyfer eu cymhwyso. Dau gwestiwn allweddol a awgrymir yw:\nBeth wnaethoch chi ei ddysgu ar y cwrs?\nSut fyddwch chi'n gwneud hyn yn y gwaith?


Gall mannau anodd eu pysgota ar wely’r môr fod yn llochesau ar gyfer y gath fôr sydd mewn perygl – Ysgol Ddoethurol, Prifysgol Bangor\nGall mannau anodd eu pysgota ar wely’r môr fod yn llochesau ar gyfer y gath fôr sydd mewn perygl\nUn o'r tîm yn dangos maint cath fôr. © Luke AstonMae gwyddonwyr môr sy’n gweithio yn y Môr Celtaidd wedi darganfod lloches naturiol ar gyfer y forgath drwynfain, sydd mewn perygl enbyd.\nMae llawer o elasmobranciaid (siarcod a chathod môr) yn agored iawn i niwed gan orbysgota, ond dengys papur newydd yn y cylchgrawn mynediad agored PLOS ONE y gall ardaloedd bach ar wely’r môr lle ceir llai o bysgota na’r cyffredin gynnal poblogaethau mwy o’r rhywogaethau hyn.\nYn ôl yr astudiaeth, mae’r mannau llochesu hynny yn y Môr Celtaidd yn cynnal o leiaf ddeg rhywogaeth o elasmobranciaid, yn cynnwys y gath fôr las brin (Dipturus flossada) a’i chyfnither, y forgath drwynfain (Dipturus intermedia). Arferid ystyried mai un rhywogaeth yn unig (D. batis) oedd dipturus, ond cafodd sylw yn y newyddion yn 2009 pan ganfuwyd achos o gamadnabyddiad (Newyddion y BBC: Science/Nature). Bellach, mae’r ddwy rywogaeth wedi’u rhestru fel rhywogaethau mewn perygl enbyd, ond bernir mai poblogaethau’r forgath drwynfain, a all dyfu i hyd at 2.5 medr ar eu hyd, sydd dan y bygythiad mwyaf o ddifodiant. Yn ôl rheoliadau’r Undeb Ewropeaidd, rhaid i bysgotwyr daflu unrhyw forgathod trwynfain yn ôl ond, oherwydd eu bod yn tyfu ac yn epilio mor araf, mae hyd yn oed lefelau isel iawn o farwolaethau trwy bysgota bellach yn annerbyniol yng nghyswllt y rhywogaeth hon.\nGwyddonwyr o Brifysgol y Frenhines, Béal Feirste (Belfast), Prifysgol Bangor a Sefydliad Morol Iwerddon a gynhaliodd yr astudiaeth. Mae’r prif ymchwilydd, Dr. Samuel Shephard, yn awgrymu bod y ffaith fod cadarnle wedi’i ddarganfod yn y Môr Celtaidd ar gyfer y forgath drwynfain yn gyfle gwych i helpu i achub rhywogaeth sydd ar fin cael ei difodi. Ychwanegodd yr Athro Michel Kaiser, Cadeirydd mewn Cadwraeth Môr ym Mhrifysgol Bangor, “O’r blaen, mae rhai wedi dadlau nad yw ardaloedd sydd o ychydig yn unig o ddiddordeb i’r diwydiant pysgota yn werth eu cadw; fodd bynnag, mae’n amlwg fod yr astudiaeth hon yn gwrthdroi’r ddirnadaeth honno, ac yn amlygu mor bwysig yw rhai o’r ardaloedd hynny, mewn gwirionedd”.\nYr hyn sy’n bwysig yw bod y diwydiant pysgota wedi ymateb yn gadarnhaol i’r sefyllfa ‘ennill-ennill’, sef bod gan ardaloedd sydd o ychydig yn unig o fudd masnachol bosibiliadau fel gwarchodfeydd morol o bwys. Cyflwynodd yr Athro Dave Reid y wybodaeth hon i arweinyddion diwydiannol, ac mae hynny wedi arwain at gynnwys yr ardaloedd hyn mewn cynlluniau rheoli arfaethedig ar gyfer elasmobranciaid ym Môr Iwerddon a’r Môr Celtaidd. Ymatebodd Eibhlín O’Sullivan, Prif Swyddog Gweithredol Sefydliad Pysgotwyr De a Gorllewin Iwerddon, “Mae’r diwydiant pysgota yn Iwerddon yn gweithio gyda’r Sefydliad Morol ers 18 mis ar ddatblygu cynllun rheoli ar gyfer Cathod Môr. Mae’r ymchwil newydd hon yn ychwanegu gwybodaeth werthfawr o ran adnabod ardaloedd y gellid eu cau yn dymhorol.” Nododd yr Athro Reid, “Mae hwn yn fodel gwych ar gyfer cydweithredu rhwng y diwydiant pysgota a gwyddonwyr ym maes cadwraeth.”\nDyddiad cyhoeddi: 15 Tachwedd 2012


Caerffili yn ei Blodau dan fygythiad oherwydd pryderon dros ddiogelwch polion golau\nHafan Newyddion Caerffili yn ei Blodau dan fygythiad oherwydd pryderon dros ddiogelwch polion golau\nMae cynghorwyr y dref yn galw ar i arweinwyr y cyngor sir i weithredu ar frys i achub arddangosfa flodau poblogaidd Caerffili yn ei Blodau yn dilyn rhybudd am ddiogelwch polion golau.\nRoeddent wedi darganfod fod nam ar un golofn oleuo sy’n dal i fyny fasgedi crog. Oherwydd pryderon Iechyd a Diogelwch, ni ellir crogi basgedi o flodau hyd nes bydd pob colofn a allai fod â nam arnynt wedi’u harolygu.\nDywedodd y Maer newydd Mike Prew: “Mae Cyngor Tref Caerffili wedi prynu 77 (8 yn fwy na’r blynyddoedd blaenorol) basged grog i addurno canol y dref dros gydol misoedd yr haf.\nMaent i fod i gyrraedd dydd Gwener yma a huriwyd contractwyr i osod yr arddangosfeydd i fyny. Mae diogelwch yn holl bwysig, wrth gwrs, ond rhaid i’r sir wneud yr hyn allant i gyflymu’r broses arolygu,” ychwanegodd Mike, sy’n cynrychioli ward Tonyfelin dros Blaid Cymru.\nDywedodd y cyn Faer Simon Morgan (Plaid Cymru, Ward Watford): “Mae’r arddangosfa flodau yn nodwedd amlwg ar gyfer denu ymwelwyr yn ogystal â thrigolion i ganol y dref.\n“Yn ychwanegol, rydym wedi gosod Caerffili ymlaen i gystadleuaeth Cymru yn ei Blodau, ac felly dyma’r newyddion diwethaf roeddem ni am ei glywed. Deallaf hefyd y bydd yn rhaid symud nifer o’r baneri sy’n crogi o’r polion. Felly, ar adeg yr ydym yn paratoi ar gyfer tymor yr haf rydym wedi cael ergyd drom.”\nYchwanegodd y Cynghorydd Huw Jackson (Plaid Cymru, Ward y Dref) “Mae llawer iawn o amser, ymdrech ac arian wedi mynd i mewn i hyn wedi i’r cyngor sirol dynnu eu cefnogaeth i’r arddangosfa yn ôl mor sydyn ddiwedd y flwyddyn ddiwethaf.\nOs ydyn nhw o ddifrif, fel yr ydym ni, ynglŷn â gwneud Caerffili yn fan deniadol bywiog i ymweld â hi, mae’n rhaid iddynt weithredu a chwblhau’r arolygon hyn!”\nCynyddodd y cyngor, dan arweiniad Plaid Cymru, wariant ar yr arddangosfa eleni o £8,800 i £11,150 gyda chwe basged ychwanegol i’w gosod o gwmpas y gorsafoedd bysiau a threnau i wella’r argraff gyntaf y mae teithwyr ac ymwelwyr yn ei chael. Mae cafnau tair haenen i’w hail osod y tu allan i Ganolfan Gymunedol y Twyn.\nYn 2010 Caerffili enillodd y gystadleuaeth Cymru yn ei Blodau.


Gêm cydymffurfio gyda baneri Ar-lein. Chwarae am ddim\nGêm cydymffurfio gyda baneri\nChwaraewch y gêm cydymffurfio gyda baneri Ar-lein:\nGêm Disgrifiad cydymffurfio gyda baneri\nYdych chi'n gwybod y baneri'r holl wledydd? Agorwch y drysau cypyrddau a gweld pa baner gwlad harddangos. Ceisiwch ddod o hyd iddo pâr a pheidiwch ag anghofio i gadw golwg ar amser. . Chwaraewch y gêm cydymffurfio gyda baneri ar-lein.\nNodweddion technegol y gêm cydymffurfio gyda baneri\nGêm cydymffurfio gyda baneri Ychwanegodd: 15.07.2012\nGemau fel y gêm cydymffurfio gyda baneri\nLawrlwytho gêm cydymffurfio gyda baneri\nEmbed y gêm cydymffurfio gyda baneri ar eich gwefan:\ncydymffurfio gyda baneri\nI fewnosod y gêm cydymffurfio gyda baneri ar eich gwefan, copïwch y cod a gludo yn y cod html ar eich safle. Hefyd, os ydych yn hoffi y gêm cydymffurfio gyda baneri, copi ac anfon y ddolen i ffrind neu eich ffrindiau, yn rhannu'r gêm gyda'r byd!\nGyda'r gêm cydymffurfio gyda baneri, hefyd yn chwarae yn y gêm:


Rhaglen ar gyfer CYSAG ar Dydd Mercher, 7fed Tachwedd, 2018, 2.00 y.h.\nDydd Mercher, 7fed Tachwedd, 2018 2.00 y.h.\nAgorwyd y cyfarfod gyda gweddi gan y Cynghorydd Paul Rowlinson.\nCymeradwyo argymhelliad y cyfarfod blaenorol i ethol y Cynghorydd Paul Rowlinson yn Gadeirydd y pwyllgor hwn ar gyfer 2018/19.\nEthol y Cynghorydd Paul Rowlinson yn Gadeirydd i’r Pwyllgor hwn am y flwyddyn 2018/19.\nCymeradwyo argymhelliad y cyfarfod blaenorol i ethol y Cynghorydd Elin Walker Jones yn Is-gadeirydd y pwyllgor hwn ar gyfer 2018/19.\nEthol y Cynghorydd Elin Walker Jones yn Is-gadeirydd i’r Pwyllgor hwn am y flwyddyn 2018/19.\nDerbyniwyd yr ymddiheuriadau uchod.\nBydd y Cadeirydd yn cadarnhau cofnodion y cyfarfodydd o’r Pwyllgor hwn a gynhaliwyd ar 8 Tachwedd 2017 a 20 Mehefin 2018 fel rhai cywir.\nCofnodion cyfarfod 20 Mehefin 2018 , eitem 7. PDF 108 KB\nLlofnododd y Cadeirydd gofnodion cyfarfodydd y Pwyllgor hwn a gynhaliwyd ar 8 Tachwedd 2017 a 20 Mehefin 2018 fel rhai cywir.\nCYNHADLEDD MAES LLAFUR CYTUN PDF 23 KB\nNodyn o gyfarfod CYSAG, 20 Mehefin 2018\n‘Roedd bwriad i gynnal Cynhadledd Maes Llafur Cytûn yn dilyn cyfarfod CYSAG i benderfynu i gadw Maes Llafur Cytûn Gwynedd hyd nes derbynnir fwy o wybodaeth gan y Llywodraeth ynglyn â chwricwlwm newydd yn deillio o adroddiad Yr Athro Donaldson.\nOherwydd nad oedd cwrowm i’r cyfarfod argymhellwyd i gynnal trafodaeth ar ddechrau cyfarfod nesaf CYSAG sydd i’w gynnal ar 7 Tachwedd 2018.\nFfrmawaith Enghreifftiol Cenedlaethol ar gyfer AG , eitem 8. PDF 220 KB\nAdroddodd Miriam Amlyn ar ei siom bod y deunydd yn dal ddim ar gael yn y Gymraeg er ei fod ar gael yn y Saesneg. Nodwyd ei fod yn broblem mewn pynciau eraill hefyd. Cadarnhawyd bod llythyr eisoes wedi ei ysgrifennu at Kirsty Williams yn nodi y pryder uchod.\nAmlygwyd pryder ymysg yr Aelodau unwaith eto fod y deunydd yn uniaith Saesneg. Awgrymwyd y dylai’r Cadeirydd ystyried ysgrifennu llythyr clir a chryf eto, at sylw Yr Aelod Cabinet, Kirsty Williams, Y Comisiynydd Iaith, Siân Gwenllian, Garem Jackson, gyda chopi i Dyfrig Siencyn, Eluned Morgan a Dilwyn Williams.\nNodwyd y bydd newidiadau pellach o bosib yn 2020 ac yn wyneb hynny y dylid ystyried cadw at y Fframwaith enghreifftiol ar hyn o bryd.\nArgymhellwyd: Gofyn i’r Cadeirydd ysgrifennu at yr uchod i gyfleu pryder CYSAG am y diffyg mewn deunyddiau Cymraeg, gan gadw at y Fframwaith bresennol ar hyn o bryd.\nCYFANSODDIAD CYSAG PDF 79 KB\nEr gwybodaeth gefndirol i’r eitem, gweler y ddolen isod ar gyfer cylchlythyr rhif 10/94 a gyhoeddwyd gan yr hen Swyddfa Gymreig yn 1994:\nAtodiad 1 - Cais gan Ddyneiddwyr Bangor , eitem 9. PDF 38 KB\nAtodiad 2 - Diweddariad gan Kirsty Williams ar aelodaeth CYSAGau , eitem 9. PDF 254 KB\n(a) Derbyniwyd cais gan y Dyneiddwyr i wasanaethu fel aelodau gyda phleidlais ar CYSAG Gwynedd.\n(b) Esboniodd yr Uwch Gyfreithiwr bod cyfrifoldeb statudol ar awdurdodau lleol i greu CYSAGau ac mai cyfrifoldeb Cabinet yr Awdurdodau ydoedd y cyfansoddiad, ond wrth gwrs, gall y CYSAG gyfethol Aelodau. Cyfeiriwyd at lythyr dyddiedig 3 Mai 2018 gan Kirsty Williams oedd yn nodi mai barn Llywodraeth Cymru erbyn hyn oedd\n“er mwyn sicrhau cydymffurfiaeth â Deddf Hawliau Dynol 1998, dylid dehongli bod y darpariaethau yn ymwneud â chyfansoddiad CYSAG a CMLIC yn Neddf 1996 yn caniatáu penodi personau sy’n cynrychioli’r rhai â chredoau anghrefyddol yn yr un modd ag y maent yn caniatáu penodi personau sy’n cynrychioli’r rhai â chredoau crefyddol …” Aiff ymlaen i nodi “mae penodiad yn dibynnu ar farn yr Awdurdod Lleol perthnasol ynglŷn ag a fyddai cynrychiolydd o’r fath yn helpu i sicrhau bod y traddodiadau perthnasol yn ardal yr Awdurdod Lleol yn cael eu hadlewyrchu’n briodol yn Grŵp A.”\n(c) Nodwyd nad oedd adolygiad o’r aelodaeth / cyfansoddiad wedi digwydd ers 1996. Cwestiynwyd a yw traddodiadau perthnasol yn yr ardal yn cael eu hadlewyrchu yn briodol yn Grŵp A, a beth yw’r farn am gais y Dyneiddwyr i fod yn rhan o Grŵp A.\n(ch) Codwyd y pwyntiau canlynol wrth drafod yr uchod:\ni. Beth sydd yn digwydd mewn Awdurdodau eraill?\nii. Yr arweiniad yn y cwrs TGAU yw bod modd gwahodd Dyneiddwyr i ysgolion i siarad\niii. Onid sustem gred yn hytrach na chrefydd yw Dyneiddiaeth?\niv. Onid croesawu cymaint o amrywiaeth â phosib yn Grŵp A y dylem, o gofio’r sefyllfa ddiweddar o ddiffyg cworwm yn y cyfarfod blaenorol?\nCyfeiriwyd at y sylwadau canlynol hefyd –\n- Byddai’r Pwyllgor yn manteisio o glywed lleisiau gwahanol grefyddau yn eu trafodaethau sydd yn greiddiol i gwricwlwm y maes dysgu\n- Byddai yn hybu cyswllt rhwng Penaethiaid, Athrawon a Disgyblion o wahanol gredoau yn uniongyrchol wyneb yn wyneb\n- Byddai yn gyfle i greu pontydd a hybu cymdeithas fwy goddefgar o gredoau amrywiol\n- Cadarnhawyd fod Dyneiddiaeth yn cael ei gyflwyno yn rhai o ysgolion Gwynedd\nCadarnhawyd bod Cymdeithas CYSAGau Cymru wedi penodi Dyneiddwraig ar eu Pwyllgor Gwaith ac oni ddylai CYSAG adlewyrchu yr hyn sydd yn cael ei addysgu?\nRhaid bod yn ofalus rhag gosod blaenoriaeth i rai credoau ac mae angen rheoli ceisiadau o’r fath yn ofalus.\nA oes meini prawf?\nMae cyfle yma i ddysgu a rhannu arbenigedd\nArgymhellwyd: Y byddai Pwyllgor CYSAG yn ffafriol i geisiadau ar sail tystiolaeth, gyda amod fod credoau anghrefyddol yn cael eu dysgu yn Ysgolion Gwynedd. Gan gyfeirio at y cais penodol, cadarnhawyd o blaid cynnwys y Dyneiddwyr i Grŵp A.\nAdroddwyd bod trafodaeth wedi codi yn y cyfarfod blaenorol ynglŷn â’r posibilrwydd o wahodd disgybl/disgyblion ysgol i fod yn rhan o’r aelodaeth bresennol er mwyn clywed llais y disgybl. Trafodwyd yr egwyddor er mwyn bod yn gynhwysol ond nodwyd bod materion ymarferol oedd yn golygu ... gweld y cofnod llawn ar gyfer eitem 9.\nHUNAN ARFARNIAD YSGOLION GWYNEDD PDF 52 KB\nAdroddiad llafar gan Mr Rhys Glyn, Pennaeth Ysgol Cefn Coch, Penrhyndeudraeth.\nCroesawyd Mr Rhys Glyn (Pennaeth Ysgol Cefn Coch ac Ysgol Penrhyndeudraeth) i’r cyfarfod i drafod y berthynas mae wedi ei datblygu rhwng y cwricwlwm, addysg bersonol ac addysg grefyddol.\nRhannodd enghreifftiau o waith y disgyblion a chadarnhaodd nad yw Addysg Grefyddol yn cael ei ddysgu fel pwnc, ond mae’r ysgol yn datblygu plant yn holistaidd, gydag Addysg Grefyddol yn treiddio yn naturiol.\nDerbyniwyd sylwadau positif iawn gan y Pwyllgor a llongyfarchwyd Rhys Glyn ar y gwaith. Nodwyd bod llawer o faich gwaith i wneud pob dim ar wahân a bod profiadau aml-synhwyrol gyda phlant yn arwain y gwaith. Nododd bod rôl y llywodraethwyr wedi ei ddatblygu gyda’r llywodraethwyr yn cymryd rhan ym mhob agwedd gan gynnwys craffu’r gwaith unwaith mae portffolio wedi ei gasglu.\nNodwyd, ers Donaldson bod angen datblygu ym mhob maes, ond bod croeso i’r elfen greadigol a llais y plant a phwyslais ar brofiadau.\nTROSOLWG O HUNAN ARFARNIADAU YSGOLION GWYNEDD PDF 88 KB\n2018-19 HA Llanystumdwy , eitem 11. PDF 361 KB\nArgymhellwyd: Nodi a derbyn cynnwys yr Adroddiad.\nSWYDDOG PROFFESIYNOL AG I CYSAG PDF 38 KB\nNodwyd cynnwys llythyr Libby Jones yn gofyn am gynrychiolydd o Wynedd. Gofynnwyd i Miriam Amlyn ystyried.\nArgymhellwyd: Rhoi cyfle i Miriam Amlyn ystyried y cais.\nGWEITHDAI'R CYNULLIAD I YSTYRIED ADDYSG GREFYDDOL A'R CWRICWLWM NEWYDD AR GYFER CYMRU PDF 271 KB\nCadarnhawyd bod y Cynradd, ar y cyfan yn edrych ymlaen at y cyfnod newydd, ond nodwyr pryder mawr o’r uwchradd.\nAmlinellwyd yr argymhelliad newydd fel cyfuno Addysg Grefyddol, Hanes, Daearyddiaeth a Busnes i’r maes dyniaethau, gydag un wers i bob pwnc ond nid oedd yn eglur ar hyn o bryd faint o oriau fyddai hyn yn ei olygu. Cwestiynwyd yn syth sut fyddai CYSAG yn monitro'r dyniaethau?\nOs oes bwriad newid erbyn 2020, nodwyd bod llawer iawn o waith paratoi - mae’r ddogfen bresennol yn eang ond yn sôn am gysyniadau a sgiliau sydd yn gofyn am gydweithio rhwng adrannau. Ar hyn o bryd, nodwyd nad yw yn glir a fydd y cwrs yn plethu neu a fydd y pynciau yn cael eu trin fel pum pwnc ar wahân? Pryder arall a nodwyd oedd y byddai unigolyn heb arbenigedd yn y pwnc penodol yn rhoi un o’r gwersi o bosib. Holwyd a fydd statws cyfartal i’r pum pwnc, yn enwedig os oes Pennaeth sydd ddim yn gweld gwerth mewn pwnc arbennig? Cwestiynwyd hefyd yr oriau fyddai yn cael eu neilltuo ar gyfer pob pwnc.\nCwestiynwyd beth fyddai modd i CYSAG ei wneud gan fod y broses yn mynd rhagddi? Libby Jones yw’r unig ymgynghorydd Addysg Grefyddol yng Nghymru.\nCYNNIG PRIFYSGOL BANGOR - RE-CONNECT\nCodwyd pryder yn sgil adroddiad diweddar ynglŷn â phrinder athrawon a’r mater o ddysgu dwyieithog yng Ngwynedd. Nodwyd gwir bryder am yr uno rhwng Prifysgolion Bangor a Chaer. Awgrymwyd efallai y byddai modd i’r Cadeirydd lythyru gyda’r Brifysgol i holi am y canlynol :\ni. Onid oes linc ar goll - mae gwir bryder wedi ei nodi gan CYSAG ynglŷn â’r diffyg ym maes Addysg Grefyddol, a’r cysylltiad gyda Phrifysgol Caer, ac yn ychwanegol y toriad rhwng TGAU a chwrs gradd. Angen nodi hefyd bod llythyr uniaith Saesneg wedi ei dderbyn gan y Brifysgol.\nCwestiynwyd a yw lefel A yn cael ei gynnig mewn Addysg Grefyddol yng Ngwynedd? Ydy’r Coleg yn cynnig Addysg Grefyddol? Beth am Goleg Meirion/Dwyfor?\nArgymhellwyd: Gofyn i’r Cadeirydd ysgrifennu at y Brifysgol yn unol â’r uchod.\nGofyn i’r Swyddog Adnoddau Addysg Cynorthwyol edrych i mewn i’r ddarpariaeth Lefel A Addysg Grefyddol yng Ngwynedd.\nCOFNODION CYFARFOD BLYNYDDOL CYSAGAU CYMRU - YNYS MON 6/7/18 - ER GWYBODAETH PDF 231 KB\nArgymhellwyd: Derbyn a nodi’r cynnwys.\nAMRYWIAETH CREFYDD A CHRED - ER GWYBODAETH PDF 62 KB\nAmrywiaeth Crefydd a Chred , eitem 16. PDF 1 MB\nDechreuodd y cyfarfod am 2:00 pm a daeth i ben am 4.10 pm


Celf a Chrefft yn Archifau Tozeur - Promo Holidays Tunisia\nArchifau Categori: Crefftau yn Tozeur\nGwesty Delphin Ribat Monastir\nMae Hotel Delphin Ribat wedi'i leoli gyferbyn â'r traeth, mewn ardal fywiog, tua 1 km o ganol tref Monastir. Mae canolfan siopa Yasmina a'r marina ychydig i ffwrdd, hefyd mae maes awyr Habib Bourguiba ym Monastir oddeutu 10 km o'r gwesty. Mae'r gwesty traeth hwn yn cynnwys cyntedd gyda gwasanaeth derbyn / gwirio 24 awr, sêff, cyfleuster cyfnewid arian cyfred, swyddfa bagiau chwith a lifft.\nY Gwesty Pedair seren Mehari Tabarka yw'r cyrchfan gwyliau delfrydol i'r rhai sy'n chwilio am fwy na haul, traeth a nofio. Fe'i lleolir ar lwybr twristiaeth newydd Tabarka. Mae'r sefydliad hwn wedi'i ardystio gan ISO 9001-2000 (ar gyfer llety ac arlwyo).\nYstafell Te Wassila Monastir\nAr y ffordd i Ksar Bourguiba, fe welwch gaffi Wassila yr ystafell de enwog gyda lle mawr a golygfa banoramig o'r môr. Mae gan yr ystafell de ddwy lolfa ac ardal awyr agored. Mae cynnig teisennau crwst a chacennau, melys neu sawrus, hefyd yn cael eu cynnig fel cyfeiliant heb anghofio'r Chicha.\nBlasau Bwyty cartref Hamamamet\nY bwyty la maison des saveurs, bwyty glân wedi'i addurno'n braf wedi'i leoli yng nghanol dinas Hammamet. mae'r sefydliad yn eich croesawu gydag awyrgylch ac yn eich gwahodd i ddod i flasu ei seigiau suddlon blasus.\nBwyty Alhamra Monastir\nMae'r bwyty yng nghanol y brif rhodfa sy'n rhedeg ar hyd y medina ac yn pasio o flaen y mosg mawr, gydag addurn cynnes a rhamantus. Roedd yn cynnwys ystafell fwyta a theras awyr agored gyda pharasolau. Hefyd, mae'n adnabyddus am awyrgylch dymunol gyda bwyd Môr y Canoldir a chynhyrchion ffres am bob tymor. Am oddeutu deg din, byddwn yn blasu couscous pysgod blasus. Mae'r gwasanaeth yn gwrtais gyda chroeso cynnes a staff yn gwenu. Mae prisiau'r llestri rhwng 6 ac 20 DT, gyda phris cyfartalog o 12 dt. Ac mae'r pitsas o 6 i 10 dt.\nGwesty'r Tej Marhaba Sousse\nMae'r Tej Marhaba yn westy moethus, wedi'i leoli yng nghanol dinas Sousse, yn agos iawn at draeth tywodlyd annwyl. Mewn gwirionedd mae'r gyrchfan yn westy pedair seren gydag addurn elusennol a gwasanaeth gwych sy'n gwneud eich arhosiad yn ddelfrydol! Ystafelloedd Mae'r sefydliad yn cyflwyno ei 350 ystafell wedi'u haddurno'n dda mewn arddull gyfoes. Mae gan bob un ohonyn nhw ystafell ymolchi breifat, ffôn, teledu, bar mini a chysylltiad rhyngrwyd am ddim. Gastronomeg Mae gan westy Tej Marhaba Sousse ddau fwyty: KHEIMA: y bwyty mawr. BARBECUE: yn gwasanaethu arbenigeddau a griliau Tiwnisia dros dân coed. Mae'r sefydliad hefyd ar gael 7 bar. Gweithgareddau Mae Tej Marhaba yn cynnig sawl dull o adloniant: siopau cofroddion. Ystafell gêm. Clwb nos. Marchogaeth. Pwll Nofio. Tenis. Traeth.\nMae America Ladin yn hudo calonnau pobl ar eu gwyliau gyda'i threftadaeth ddiwylliannol gyfoethog a harddwch ei thirwedd. Un o gyrchfannau'r cyfandir hwn sy'n cyfuno'r 2 atyniad twristaidd hwn yw Periw, sy'n enwog ledled y byd am gysegrfeydd enwog Machu Picchu. Mae'r wefan hon yn cynnwys olion Ymerodraeth Inca, gan gynnwys strwythurau creigiau hynafol a therasau amaethyddol. Yn ogystal, mae'r wlad hon yn gartref i boblogaeth amrywiol. Mae tua 47% o'i thrigolion yn hil gymysg o genhedloedd Sbaen, yr Eidal, Ffrainc, yr Almaen, Awstria ac Affrica. Yn y cyfamser, mae'r bobl frodorol yn cynrychioli rhwng 30 a 45% o'r gymuned Periw. Maent fel arfer yn byw mewn ardaloedd anghysbell fel yr Andes a'r Amazon. Cyfarfod â'r Quechuas Mae'r Quechuas yn dwyn ynghyd bobloedd Ymerodraeth Inca sy'n siarad yr iaith Quechua. Maent yn byw ledled rhai o wledydd De America, gan gynnwys Periw, Bolifia, Ecwador, Colombia, yr Ariannin a Chile. O fewn y genedl Periw, fe'u ceir yn bennaf yn ucheldiroedd yr Andes Cordillera. Mae'r llwyth hwn wedi mabwysiadu traddodiad mynyddig ac yn byw yn unig ar yr adnoddau a gynigir gan y rhanbarth gelyniaethus hwn. Mae hi'n ymroi ei hun, rhwng […]\nMae gwesty a gwesty Eden Yasmine yn Hammamet Ychydig fetrau o'r traeth tywod mân yn ardal glan môr Yasmine Hammamet, ac yn agos at y Medina, ei Aquapark a'i Casino. Mae'r sefydliad hwn, sy'n llawn heddwch ac ymlacio, yn asio yn rhyfeddol ag ensemble pensaernïol hen ffasiwn mewn gardd brydferth o tua hanner cant o blanhigion o jasmin, coed palmwydd, rhosod, bougainvillea, ... gorffwys a lles absoliwt a chewch wyliau bythgofiadwy ar unrhyw adeg o'r flwyddyn! Gyda swyn a cheinder digymar ...\nDyma rai cyfeirlyfrau teithio a gyfeiriodd atom: Sejour Argentina: http://www.argentinaveo.com/: Ymwelwch â'r lleoedd harddaf yn Ne America trwy ymweld â'r Ariannin.


Arena Iâ Cymru • Sglefrio iâ cyhoeddus trwy'r flwyddyn • Croeso Caerdydd\nMae Arena Viola yn lleoliad unigryw, amlbwrpas gyda 2 lawr rhew a seddi ar gyfer dros 3000 o wylwyr yng nghanol Bae Caerdydd.\nMae’r Arena ar agor i’r cyhoedd gael sglefrio yno trwy’r flwyddyn – gallwch sglefrio iâ ym mhob tywydd, nid y Gaeaf yn unig!\nMae’r rhain yn sesiynau cyhoeddus ar gyfer pawb, gan gynnwys myfyrwyr, hen sglefrwyr a phlant bach, ac mae hefyd sesiynau gyda’r nos i’r rheiny sy’n hoffi ymlacio ar ôl diwrnod prysur yn y gwaith neu’r ysgol.\nMae sglefrio iâ yn ddiwrnod allan gwych i’r teulu, i ffrindiau neu hyd yn oed yn ddêt perffaith, lle gallwch gael hwyl ar yr iâ. Cofiwch, yr iâ yw’r canolbwynt a bydd pawb yn syrthio! Ar ôl sglefrio, beth am alw draw i’r Grazing Shed i fwynhau pryd o fwyd byrgyrs blasus? Y ffordd berffaith i ymlacio ar ôl sglefrio.\nO fis Medi i fis Mawrth, mae Arena Viola yn gartref i Dîm Hoci Iâ Cynghrair Elît, Cardiff Devils, sydd wedi ennill y gynghrair ac wedi dod yn ail dros y 5 tymor diwethaf. Fel arfer mae’r tîm yn chwarae o leiaf un gêm gartref yr wythnos. Mae hoci iâ yn gamp sy’n addas i’r teulu mewn atmosffer cyflym, cyffrous a gwefreiddiol i bawb sy’n mynd yno i’w gweld nhw wrthi!\nYnghyd â bod yn hwb sglefrio iâ yn ne Cymru, mae Arena Viola yn cynnal digwyddiadau amrywiol o rwydweithiau busnes i gynadleddau, ac rydym yn falch iawn o gynnig gwasanaeth arlwyo i anghenion penodol cwsmeriaid. Gyda pharcio am ddim ar y safle, a chan ein bod dim ond tafliad carreg o gysylltiadau bws a thrên, dyma’r lle perffaith ar gyfer eich digwyddiad.\nYmhlith y digwyddiadau eraill a gynhaliwyd yn yr Arena mae Pêl-rwyd Cymru, CheerSport Cymru a digwyddiadau Bocsio a Cage Warriors. Ar gyfer digwyddiadau llai, mae’r ardal Prif Far yn lleoliad perffaith ar gyfer partïon priodas a phen-blwydd, digwyddiadau corfforaethol, cyfarfodydd tîm a chynadleddau.\nDilynwch yr A4232 gan ddefnyddio arwyddion AA ar gyfer Caerdydd Pointe a'r Pentref Chwaraeon Rhyngwladol.\nMae digon o le parcio ar y safle gyda lleoedd i bobl anabl ar gael hefyd. Ar gyfer SatNav defnyddiwch god post CF11 0JS.\nYr arhosfan bysiau agosaf yw Olympian Drive. Mae Bws Caerdydd yn gweithredu'r gwasanaeth Rhif 9, sy'n gadael Westgate Street yng Nghanol y Ddinas ac yn disgyn yn uniongyrchol y tu allan i'r arena.\nYr orsaf reilffordd agosaf yw Cogan, trwy wasanaeth rheolaidd Ynys y Barri o Ganol Caerdydd. Wrth adael yr orsaf croeswch y briffordd ac ar ôl croesi pont droed Pont-y-Werin, trowch i'r dde a dilynwch y ffordd o gwmpas nes i chi weld yr arena.\n029 2078 9630


RCAHMW | Ymchwilio i effaith Newid Hinsawdd ar dreftadaeth arfordirol gyda’r Prosiect CHERISH ar gyfer COP26\nCBHC / RCAHMW > Newyddion > Ymchwilio i effaith Newid Hinsawdd ar dreftadaeth arfordirol gyda’r Prosiect CHERISH ar gyfer COP26\nYmchwilio i effaith Newid Hinsawdd ar dreftadaeth arfordirol gyda’r Prosiect CHERISH ar gyfer COP26\nYn arwain at 26ain Gynhadledd y Partïon ar Newid Hinsawdd (COP26) y Cenhedloedd Unedig, mae CHERISH wedi mynychu dau ddigwyddiad pwysig:\nCafodd Cynhadledd ICOMOS y DU: Hybu Treftadaeth Ddiwylliannol fel Ysgogiad Allweddol ar gyfer Gweithredu Lleol i Fynd i’r Afael â Newid Hinsawddei chynnal ar 14 Hydref 2021, a bu Toby Driver o’r Comisiwn yn siarad yno.\nNod y gynhadledd oedd dangos sut y dylai cymunedau lleol fod wrth galon strategaethau newid hinsawdd y llywodraeth ac asiantaethau, y dylai treftadaeth ddiwylliannol fod yn rhan allweddol ohonynt, a sut y gallwn droi ymchwil a pholisïau yn weithredu ymarferol gan gymunedau.\nAr 27 Hydref, bu Sarah Davies o Brifysgol Aberystwyth yn siarad yn yr Uwchgynhadledd ar Gydnerthedd Hinsawdd a Threftadaeth (wedi’i arwain gan Historic Environment Scotland) ac roedd hefyd yn un o’r panelwyr.\nDaeth y digwyddiad ag academyddion, ymarferwyr, rheoleiddwyr a chyrff elusennol ynghyd i ystyried effeithiau peryglon hinsawdd ar yr amgylchedd hanesyddol. Bu’r siaradwyr hefyd yn trafod y posibiliadau o ddefnyddio data am yr hinsawdd i ddatblygu dewisiadau ar gyfer addasu a throthwyon ar gyfer newid, gan gynnwys defnyddio data archifol i olrhain newid hinsawdd yn y gorffennol a’r hyn y gall ei ddweud wrthym am y dyfodol.\nYn ystod COP26:\nAr Ddydd Sadwrn 6 Tachwedd fe fydd CHERISH yn cyfrannu ffilm fideo ac yn darparu trosleisio a chlipiau ar gyfer y fideos a’r farddoniaeth yn nigwyddiad Diwylliant a Chymunedau Arfordirol y Cyngor Prydeinig-Gwyddelig. Bydd Louise Barker o’r Comisiwn Brenhinol ar y panel. Bydd y digwyddiad yn:\n“Ymchwiliad creadigol i ddiwylliant a chydnerthedd arfordirol yng nghwmni aelodau’r Cyngor Prydeinig-Gwyddelig a phartneriaid treftadaeth allweddol. Gan ymweld yn rhithiol ag amrywiaeth o gymunedau a mentrau arfordirol, ystyrir ein profiad o’n treftadaeth arfordirol gyffyrddadwy ac anghyffwrddadwy yn y DU a thu hwnt. Clywir gwahanol leisiau’n datgan gwahanol safbwyntiau ar y peryglon, y newidiadau a’r heriau sy’n wynebu ein harfordiroedd. Gyda’n gilydd byddwn yn ystyried sut y gall ein treftadaeth fod yn rhan o adeiladu dyfodol mwy cydnerth”.\nMae croeso i chi ddod!\nGofynnir cwestiynau i’r rhai sy’n mynychu’r digwyddiad er mwyn darganfod eu cysylltiad â’r mannau lle mae’r tir yn cyfarfod â’r môr, a byddant yn cael cyfle i holi ein panel o arbenigwyr.\nYn bersonol ac wedi’i ffrydio ar-lein\nCofrestrwch yma: https://www.eventbrite.co.uk/e/195973892187\nDrwy gydol y gynhadledd (31 Hydref – 12 Tachwedd 2021), bydd CHERISH yn postio fideos dyddiol ar Twitter a YouTube i ddangos y gwaith sy’n cael ei wneud ar newid hinsawdd a threftadaeth arfordirol o dan y prosiectau CHERISH, CITiZAN a SCAPE. Y themâu a drafodir fydd: Newid yn y Byd Materol, Gweithredu Cymunedol, Yr Olwg Hir, a Gwreiddiau Newid Hinsawdd yr Oes Fodern.\nDarganfyddwch fwy am COP26 yma: https://ukcop26.org/\nMynnwch y newyddion diweddaraf am y Prosiect CHERISH:\nProsiect Iwerddon-Cymru chwe blynedd o hyd (2017-23) a ariennir gan yr Undeb Ewropeaidd yw CHERISH (Hinsawdd, Treftadaeth ac Amgylcheddau Riffiau, Ynysoedd a Phentiroedd). Mae’n dwyn ynghyd bedwar partner o’r ddwy genedl: Comisiwn Brenhinol Henebion Cymru; Y Rhaglen Ddarganfod: Canolfan Archaeoleg ac Arloesedd Iwerddon; Prifysgol Aberystwyth: Yr Adran Daearyddiaeth a Gwyddorau Daear; ac Arolwg Daearegol Iwerddon.\nPrif nod y Prosiect yw lledaenu gwybodaeth am addasu i newid hinsawdd, a chynyddu’r gallu i wneud hynny, er lles cymunedau arfordirol Môr Iwerddon.


Homepage — Epic Fishing Trips (CY)\nTeithiau pysgota môr arbennig i bawb\nRydym yn cynnal teithiau pysgota môr modern, proffesiynol, glân a hwyliog o Geinewydd, pentref pysgota trawiadol o hardd. Ry’n ni’n enwog ar hyd arfordir gorllewin Cymru am gynnig teithiau pysgota llawn hwyl i’r teulu cyfan. Bydd pawb ar fwrdd ein cwch pysgota newydd, y Legend of New Quay, bob tro’n cael taith bysgota ddifyr a chofiadwy. Gwyliwch ein fideo cychwynnol, addysgiadol yma.\nMae ein teithiau ar gyfer tymor 2020 wedi gorffen, ond byddwn yn diweddaru ein rhaglen 2021 yn fuan. Does dim ffi ar gyfer bwcio lle ar un o’n teithiau pysgota.\nFel y byddech yn ei ddisgwyl oddi wrth brif gwmni teithiau pysgota môr Cymru, mae ein teithiau’n cydymffurfio â holl gyfarwyddiadau Llywodraeth Cymru, gan gynnwys addasu i sefyllfa’r ‘normal newydd’ ddiweddaraf. Dyma ein Cynllun Diogelwch Covid-19– darllen difyr!\nDyma ein fideo cychwynnol, addysgiadol.\nMae Ceinewydd yn agos i Aberaeron. Mae’n 40 munud o Aberystwyth, Aberteifi a Chaerfyrddin, ac yn daith ddigon pleserus o Sir Benfro.\nDewch i bysgota\nYmunwch â ni am daith fythgofiadwy! Mae’n daith dawel, lonydd i un o’n rhiffiau cyfrinachol lle gallwn ostwng bachyn mecryll ac abwyd arno i wely’r môr. Mae’r daith bysgota hon ar gyfer y rhai sy’n hoffi antur. O siarc i octopws – does wybod beth fyddwn yn ei ddal. Pa ffordd well o ddathlu gwyliau hyfryd yng Ngheinewydd na chael mecryll o’r barbeciw! Bydd oes o atgofion melys yn cael eu creu ar y daith arbennig hon. Mae ein teithiau’n addas i’r teulu, darperir yr offer i gyd a chewch gadw beth bynnag a ddaliwch. Trefnwch le ar-lein, heb ffi bwcio.\nYma yn Epic Fishing rydym yn ymfalchïo fod ein teithiau pysgota ymhlith y goreuon. Mae ein teithiau siartredig wedi’u cynllunio ar gyfer grwpiau, a’r profiad o gael diwrnod hwyliog yn pysgota yw’r flaenoriaeth. Os ydych yn grŵp teuluol, yn griw o ffrindiau neu’n griw o gyd-weithiwyr ar ddiwrnod allan, mae’r diwrnodau llawn hyn, lle cewch pysgota o ddifri, yn ddelfrydol ar eich cyfer.\nDarparwn wasanaethau ar y môr i’r rheiny yn y byd ffilm, teledu ac yn y cyfryngau’n gyffredinol. Gallwn fod yn blatfform darparu, gwylio a diogelu. Yn ystod tymor 2020 roedden wrth ein boddau fod y Legend of New Quay yn blatfform masnachol delfrydol. Roedd ei led o bedwar metr, ei injans tawel a llyfn, a’r holl ofod ar ei dec yn addas ar gyfer sawl criw ffilm yn ystod yr haf. Daeth criwiau o BT Sport, S4C, BBC a Rondo Media atom a mwynhau’r profiad yn fawr.\nLegend of New Quay\nAdeiladwyd ein cwch arbennig, y Legend of New Quay, yn 2018 yn arbennig ar ein cyfer. Mae’n gwch hynod o gyfforddus ac addas i bob oed. Mae’n llawn offer defnyddiol, yn eang o ran gofod ac yn safadwy. Mae’n bedwar metr o led, dros ddeg metr o hyd, ac mae ganddo fotor allanol dwbl Yamaha 150hp. Mae’r Legend yn dawel a chyflym, ac ar ei fwrdd mae offer darganfod pysgod ac offer pysgota penigamp, a’r cyfan yn barod i chi i’w ddefnyddio.